cyanic-selkie/wikianc huggingface dataset:
ಬದಲಾಪುರ್ (ಚಲನಚಿತ್ರ)
ಬದಲಾಪುರ್ (ಅನುವಾದ: ಸೇಡಿನ ನಗರ ) 2015 ರ ಒಂದು ಹಿಂದಿ ನವ-ನ್ವಾರ್ ಸಾಹಸಪ್ರಧಾನ ರೋಮಾಂಚಕಾರಿ ಚಲನಚಿತ್ರ. ಇದನ್ನು ಶ್ರೀರಾಮ್ ರಾಘವನ್ ನಿರ್ದೇಶಿಸಿದ್ದು ದಿನೇಶ್ ವಿಜನ್ ಹಾಗೂ ಸುನಿಲ್ ಲುಲ್ಲಾ ಮ್ಯಾಡಾಕ್ ಫಿಲ್ಮ್ಸ್ ಹಾಗೂ ಈರಾಸ್ ಇಂಟರ್ನ್ಯಾಷನಲ್ ಅಡಿಯಲ್ಲಿ ನಿರ್ಮಿಸಿದ್ದಾರೆ. ಇದು ಇಟಾಲಿಯನ್ ಬರಹಗಾರ ಮಾಸ್ಸಿಮೊ ಕಾರ್ಲೊಟ್ಟೊರ ಕಾದಂಬರಿ ಡೆತ್ಸ್ ಡಾರ್ಕ್ ಅಬಿಸ್ ಮೇಲೆ ಆಧಾರಿತವಾಗಿದೆ. ಈ ಚಿತ್ರದಲ್ಲಿ ವರುಣ್ ಧವನ್ ಮತ್ತು ನವಾಜ಼ುದ್ದೀನ್ ಸಿದ್ದೀಕಿ ಮುಖ್ಯ ಪಾತ್ರಗಳಲ್ಲಿದ್ದಾರೆ. ಹೂಮಾ ಕುರೇಷಿ, ಯಾಮಿ ಗೌತಮ್, ವಿನಯ್ ಪಾಠಕ್, ದಿವ್ಯಾ ದತ್ತಾ ಮತ್ತು ರಾಧಿಕಾ ಆಪ್ಟೆ ಪೋಷಕ ಪಾತ್ರಗಳಲ್ಲಿದ್ದಾರೆ. ಈ ಚಿತ್ರವು 20 ಫೆಬ್ರವರಿ 2015 ರಂದು ಬಿಡುಗಡೆಯಾಯಿತು. ಬದಲಾಪುರ್ ವಿಶ್ವಾದ್ಯಂತ ಸುಮಾರು ₹ 813 ದಶಲಕ್ಷದಷ್ಟು ಗಳಿಸಿತು ಎಂದು ವರದಿಯಾಯಿತು.
ಈ ಚಿತ್ರವು 61 ನೇ ಫಿಲ್ಮ್‌ಫೇರ್ ಪ್ರಶಸ್ತಿ ಸಮಾರಂಭದಲ್ಲಿ ಅತ್ಯುತ್ತಮ ಚಲನಚಿತ್ರ ಮತ್ತು ಇತರ ವಿಭಾಗಗಳಲ್ಲಿ ನಾಮನಿರ್ದೇಶನಗೊಂಡಿತು.
ಕಥಾವಸ್ತು
ಇಬ್ಬರು ಸ್ನೇಹಿತರಾದ ಲಿಯಾಕ್ (ನವಾಜ಼ುದ್ದೀನ್ ಸಿದ್ದೀಕಿ ) ಮತ್ತು ಹರ್ಮನ್ (ವಿನಯ್ ಪಾಠಕ್)ಪುಣೆಯಲ್ಲಿನ ಒಂದು ಬ್ಯಾಂಕನ್ನು ದರೋಡೆ ಮಾಡಿ ಮಿಶಾ (ಯಾಮಿ ಗೌತಮ್) ಮತ್ತು ಆಕೆಯ ಮಗ ರಾಬಿನ್‌ಗೆ ಸೇರಿದ ಕಾರನ್ನು ಅಪಹರಿಸಿ ಪರಾರಿಯಾಗುತ್ತಾರೆ. ನಂತರದ ಬೆನ್ನಟ್ಟುವ ವೇಳೆ, ರಾಬಿನ್ ಕಾರಿನಿಂದ ಬೀಳುತ್ತಾನೆ ಮತ್ತು ಮಿಶಾಗೆ ಗುಂಡೇಟು ಬೀಳುತ್ತದೆ. ಯೋಜನೆಯ ಪ್ರಕಾರ, ಹರ್ಮನ್ ಕಾರಿನಿಂದ ಹಾರಿ ತಪ್ಪಿಸಿಕೊಳ್ಳುತ್ತಾನೆ ಮತ್ತು ಪೊಲೀಸರು ಲಿಯಾಕ್‍ನನ್ನು ಬಂಧಿಸುತ್ತಾರೆ. ಮಿಶಾ ಮತ್ತು ರಾಬಿನ್ ಇಬ್ಬರೂ ಗಾಯಗೊಂಡು ಆಸ್ಪತ್ರೆಯಲ್ಲಿ ನಂತರ ಸಾವನ್ನಪ್ಪುತ್ತಾರೆ. ಇದರಿಂದ ಅವಳ ಪತಿ ಮತ್ತು ಅವನ ತಂದೆ ರಾಘವ್ "ರಘು" ಪುರೋಹಿತ್ (ವರುಣ್ ಧವನ್) ಛಿದ್ರಗೊಳ್ಳುತ್ತಾನೆ. ಅವನು ಲಿಯಾಕ್ ಮೇಲೆ ಜೈಲಿನಲ್ಲಿ ಹಿಂಸಾತ್ಮಕವಾಗಿ ಹಲ್ಲೆ ಮಾಡುತ್ತಾನೆ. ನಂತರ ಇನ್ಸ್ಪೆಕ್ಟರ್ ಗೋವಿಂದ್ (ಕುಮುದ್ ಮಿಶ್ರಾ) ಲಿಯಾಕ್‍ನ ಜೊತೆ ಮತ್ತೊಬ್ಬನಿದ್ದ ಎಂದು ಹೇಳುತ್ತಾನೆ. ಶೀಘ್ರದಲ್ಲೇ, ರಘು ಖಾಸಗಿ ಪತ್ತೇಗಾರ್ತಿಯಾದ ಶ್ರೀಮತಿ ಜೋಶಿ (ಅಶ್ವಿನಿ ಕಲ್ಸೇಕರ್) ಬಳಿ ಹೋಗುತ್ತಾನೆ. ಅವಳು ಅವನಿಗೆ ಲಿಯಾಕ್‍ನ ಗೆಳತಿ ಮತ್ತು ಹಾದರಗಿತ್ತಿಯಾದ ಝಿಮ್ಲಿ (ಹೂಮಾ ಕುರೇಷಿ) ಬಗ್ಗೆ ಹೇಳುತ್ತಾಳೆ. ರಘು ಅವಳನ್ನು ಭೇಟಿಯಾಗಿ ವಿಚಾರಿಸುತ್ತಾನೆ ಮತ್ತು ಲಿಯಾಕ್‌ನ ಪಾಲುದಾರನ ಹೆಸರನ್ನು ಹೇಳುವ ಬದಲಾಗಿ ತಾನು ತನ್ನ ಮಗನ ಸಾವಿಗೆ ಪಡೆದ ಎಲ್ಲಾ ವಿಮಾ ಹಣವನ್ನು ನೀಡುವೆನೆಂದು ಹೇಳುತ್ತಾನೆ, ಆದರೆ ಝಿಮ್ಲಿ ನಿರಾಕರಿಸುತ್ತಾಳೆ. ಪರಿಣಾಮವಾಗಿ, ಕೋಪಗೊಂಡ ರಘು ಅವಳು ತನ್ನೊಂದಿಗೆ ನೃತ್ಯ ಮಾಡುವಂತೆ ಒತ್ತಾಯಿಸುತ್ತಾನೆ ಮತ್ತು ಅಂತಿಮವಾಗಿ ಅವಳ ಮೇಲೆ ಅತ್ಯಾಚಾರ ಮಾಡುತ್ತಾನೆ. ಲಿಯಾಕ್ ದರೋಡೆಗೆ ಶಿಕ್ಷೆಗೊಳಗಾಗುತ್ತಾನೆ ಮತ್ತು ಜೈಲು ಶಿಕ್ಷೆ ಅನುಭವಿಸುತ್ತಾನೆ, ಮತ್ತು ರಘು ಪುಣೆಯಿಂದ ದೂರದಲ್ಲಿರುವ ಏಕಾಂತ ಜೀವನಕ್ಕೆ ತನ್ನನ್ನು ತಾನು ಗಡಿಪಾರು ಮಾಡಿಕೊಳ್ಳುತ್ತಾನೆ.
15 ವರ್ಷಗಳ ನಂತರ, ಲಿಯಾಕ್ ಗುಣವಾಗದ ಅನಾರೋಗ್ಯಕ್ಕೆ ಒಳಗಾಗುತ್ತಾನೆ ಮತ್ತು ತನ್ನ ಉಳಿದ ಜೀವನವನ್ನು ತಾಯಿಯೊಂದಿಗೆ ಕಳೆಯಲು ಬಯಸುತ್ತಾನೆ. ರಘು ಬಳಿ ಒಬ್ಬ ಸಮಾಜ ಸೇವಕಿ ಶೋಭಾ (ದಿವ್ಯಾ ದತ್ತಾ) ಬರುತ್ತಾಳೆ. ಅವಳು ಲಿಯಾಕ್‍ನನ್ನು ಕ್ಷಮಿಸುವಂತೆ ಕೇಳಿಕೊಂಡರೂ ಅವನು ನಿರಾಕರಿಸುತ್ತಾನೆ. ಆದರೆ, ಲಿಯಾಕ್‍ನ ಪಾಲುದಾರನ ಹೆಸರನ್ನು ಅವನ ತಾಯಿ ಜ಼ೀನತ್ (ಪ್ರತಿಮಾ ಕಾಜ಼್ಮಿ) ಹೇಳಿದಾಗ ಅವನ ಮನಸ್ಸು ಬದಲಾಗುತ್ತದೆ. ಅವಳು ತಮ್ಮ ಮಗನನ್ನು ಸಹಾನುಭೂತಿಯ ಆಧಾರದ ಮೇಲೆ ವಾಗ್ದಾನದ ಮೇಲೆ ಬಿಡುಗಡೆಗೊಳಿಸಬೇಕೆಂದು ಬಯಸುತ್ತಾಳೆ. ಲಿಯಾಕ್ ಬಿಡುಗಡೆಗೊಳ್ಳುತ್ತಾನೆ. ಆದರೆ ಅವನು ತನ್ನ ಸಂಗಾತಿ ಹರ್ಮನ್ ಬಳಿ ಕರೆದೊಯ್ಯುವಂತೆ ಒಬ್ಬ ಪೋಲೀಸಿನವನು ಅವನನ್ನು ರಹಸ್ಯವಾಗಿ ಹಿಂಬಾಲಿಸುತ್ತಾನೆ. ರಘು ಹರ್ಮನ್‌ನನ್ನು ಪತ್ತೆಹಚ್ಚುತ್ತಾನೆ ಮತ್ತು ಅವನ ಹೆಂಡತಿ ಕಾಂಚನ್ "ಕೋಕೊ" ಖತ್ರಿ (ರಾಧಿಕಾ ಆಪ್ಟೆ) ಗೆ ಹತ್ತಿರವಾಗುತ್ತಾನೆ. ಅವಳು ರಘುವನ್ನು ತಮ್ಮ ಮನೆಗೆ ಊಟಕ್ಕೆ ಆಹ್ವಾನಿಸುತ್ತಾಳೆ. ಅಲ್ಲಿ ಅವನ ನಿಜವಾದ ಉದ್ದೇಶಗಳು ಬಹಿರಂಗವಾಗುತ್ತವೆ. ತಾನು ದರೋಡೆಯಲ್ಲಿ ಪಾಲ್ಗೊಂಡಿದ್ದನೆಂದು ಹರ್ಮನ್ ಒಪ್ಪಿಕೊಳ್ಳುತ್ತಾನೆ, ಆದರೆ ಮಿಶಾ ಮತ್ತು ರಾಬಿನ್‌ನನ್ನು ಕೊಂದಿದ್ದನ್ನು ನಿರಾಕರಿಸುತ್ತಾನೆ. ರಘುನನ್ನು ನಿಭಾಯಿಸಲು ಪ್ರಯತ್ನಿಸಿದಾಗ ಪೊಲೀಸರನ್ನು ಕರೆಯುವುದಾಗಿ ರಘು ಬೆದರಿಕೆ ಹಾಕುತ್ತಾನೆ. ಕೊಕೊ ತಮ್ಮನ್ನು ಉಳಿಸಬೇಕೆಂದು ಅವನಲ್ಲಿ ಬೇಡಿಕೊಳ್ಳಲು ಪ್ರಾರಂಭಿಸುತ್ತಾಳೆ. ಇದಕ್ಕೆ ಬದಲಾಗಿ ಅವಳು ತನ್ನೊಂದಿಗೆ ಮಲಗಬೇಕೆಂದು ರಘು ಬೇಡಿಕೆ ಇಡುತ್ತಾನೆ. ಹರ್ಮನ್ ಮತ್ತು ರಘು ಜಗಳವಾಡುತ್ತಾರೆ. ಇದರಲ್ಲಿ ರಘು ಅವನನ್ನು ಸೋಲಿಸುತ್ತಾನೆ ಮತ್ತು ಮಲಗುವ ಕೋಣೆಗೆ ಹೋಗುತ್ತಾನೆ. ಅಲ್ಲಿ ಅವನು ಕೋಕೊ ತನ್ನ ಬಟ್ಟೆಕಳಚುವಂತೆ ಮಾಡುವ ಮತ್ತು ಹರ್ಮನ್ ತಾವು ಸಂಭೋಗಿಸುತ್ತಿದ್ದಾರೆಂದು ನಂಬುವಂತೆ ಮಾಡಲು ಅವಳು ಕಿರುಚುವಂತೆ ಒತ್ತಾಯಿಸುವ ಮೂಲಕ ತನ್ನ ಪ್ರತೀಕಾರವನ್ನು ತೀರಿಸಿಕೊಳ್ಳುತ್ತಾನೆ.
ಲಿಯಾಕ್ ತನ್ನ ಹಣದ ಪಾಲಿಗಾಗಿ ಹರ್ಮನ್‌ನನ್ನು ಸಂಪರ್ಕಿಸುತ್ತಾನೆ ಮತ್ತು ಒಂದು ಭೇಟಿಯನ್ನು ಏರ್ಪಡಿಸುತ್ತಾನೆ. ಆದರೆ, ಮೊದಲು ರಘು ಹರ್ಮನ್‍ನ ಮನೆಗೆ ಬಂದು ಕೋಕೊ ಮತ್ತು ಹರ್ಮನ್‍ನ್ನು ಸುತ್ತಿಗೆಯಿಂದ ಕೊಲ್ಲುತ್ತಾನೆ. ನಂತರ ಅವನು ಶೋಭಾಳನ್ನು ಭೇಟಿಯಾಗಲು ಹೋಗಿ, ಅವಳನ್ನು ಪ್ರೀತಿಸುತ್ತಿರುವಂತೆ ನಟಿಸಿ ಪರಿಪೂರ್ಣವಾದ ಗೈರುಹಾಜರಿ ಸಾಕ್ಷ್ಯವನ್ನು ಸೃಷ್ಟಿಸುತ್ತಾನೆ. ಪೊಲೀಸರು ಹರ್ಮನ್ ಮತ್ತು ಅವನ ಪತ್ನಿ ನಾಪತ್ತೆಯಾಗಿರುವ ಬಗ್ಗೆ ತನಿಖೆ ಆರಂಭಿಸಿದಾಗ ಲಿಯಾಕ್ ಸಂಶಯಪಡುತ್ತಾನೆ. ಲಿಯಾಕ್‍ನ ಸ್ವಂತದ ಸ್ವಾತಂತ್ರ್ಯಕ್ಕೆ ಬದಲಾಗಿ ತಾನು ರಘುಗೆ ಹರ್ಮನ್‍ನ ಹೆಸರನ್ನು ಕೊಟ್ಟೆನೆಂದು ಅವನಿಗೆ ಜ಼ೀನತ್ ಹೇಳುತ್ತಾಳೆ. ರಘು ತಾವು ಸಂಭೋಗಿಸಿದೆವೆಂದು ಪೊಲೀಸರಿಗೆ ಹೇಳಿರುವುದನ್ನು ತಿಳಿದು ಶೋಭಾ ಕೋಪಗೊಳ್ಳುತ್ತಾಳೆ. ರಘು ಮನೆಗೆ ಆಗಮಿಸಿದಾಗ ಅಲ್ಲಿ ಅವನ ಮತ್ತು ಲಿಯಾಕ್ ನಡುವೆ ಜಗಳ ನಡೆಯುತ್ತದೆ. ಇದರಲ್ಲಿ ಅವನು ಪ್ರಜ್ಞಾಹೀನನಾಗುವಂತೆ ರಘು ಹೊಡೆಯುತ್ತಾನೆ. ಲಿಯಾಕ್‍ಗೆ ಎಚ್ಚರವಾದಾಗ, ರಘು ತನ್ನ ಸಂಪೂರ್ಣ ಕಾರ್ಯವಿಧಾನವನ್ನು ವಿವರಿಸುತ್ತಾನೆ. ಆಗ ಭೀತಿಗೊಂಡು ರಘುನ ಕುಟುಂಬವನ್ನು ಕೊಂದವನು ತಾನು ಎಂದು ಲಿಯಾಕ್ ಬಹಿರಂಗಪಡಿಸುತ್ತಾನೆ. ಶಾಂತ ಮನಸ್ಸಿನಿಂದ ಮತ್ತು ಪಾಪಪ್ರಜ್ಞೆಯಿಲ್ಲದೆ ತನ್ನ ಕೊಲೆಗಳನ್ನು ಯೋಜಿಸಿದ ರಘುಗಿಂತ ತಾನು ಭಿನ್ನವಾಗಿದ್ದೇನೆ ಎಂದು ಲಿಯಾಕ್ ಜ್ಞಾಪಿಸುತ್ತಾನೆ. ನಂತರ, ಈಗ ಒಬ್ಬ ಸ್ಥಳೀಯ ಉದ್ಯಮಿ ಪಾಟೀಲ್‍ನ (ಜ಼ಾಕಿರ್ ಹುಸೇನ್) ಉಪಪತ್ನಿಯಾಗಿರುವ, ಝಿಮ್ಲಿಯನ್ನು ಕೊನೆಯ ಬಾರಿಗೆ ಭೇಟಿಯಾಗಲು ಹೋಗುತ್ತಾನೆ ಮತ್ತು ತಾನು ಸಾವಿಗೆ ಸಮೀಪದಲ್ಲಿದ್ದೇನೆ ಎಂದು ಹೇಳುತ್ತಾನೆ. ರಘು ವಿರುದ್ಧ ಸಾಂದರ್ಭಿಕ ಸಾಕ್ಷ್ಯಗಳನ್ನು ಹೊಂದಿರುವ ಗೋವಿಂದ್, ಲಿಯಾಕ್‍ನ ಹಣದ ಪಾಲನ್ನು ನೀಡುವಂತೆ ಹೆದರಿಸಲು ಪ್ರಯತ್ನಿಸುತ್ತಾನೆ. ಆದರೆ, ಲಿಯಾಕ್ ಪೊಲೀಸ್ ಠಾಣೆಗೆ ಬಂದು ರಘು ಮಾಡಿದ ಅಪರಾಧಗಳಿಗೆ ಜವಾಬ್ದಾರಿ ತೆಗೆದುಕೊಳ್ಳುತ್ತಾನೆ. ಇದರಿಂದ ಅವನಿಗೆ ಜೀವನವನ್ನು ಜೀವಿಸಲು ಮತ್ತು ತನ್ನನ್ನು ತಾನು ಉದ್ಧರಿಸಿಕೊಳ್ಳಲು ಎರಡನೇ ಅವಕಾಶ ಸಿಗುತ್ತದೆ.
ಏಳು ತಿಂಗಳ ನಂತರ, ಲಿಯಾಕ್ ಜೈಲಿನಲ್ಲಿ ಕ್ಯಾನ್ಸರ್‌ಗೆ ಬಲಿಯಾದಾಗ, ಝಿಮ್ಲಿ ರಘುನನ್ನು ಭೇಟಿಯಾಗಿ ಅವನಿಗೆ ತನ್ನ ಪ್ರತೀಕಾರದ ನಿರರ್ಥಕತೆಯನ್ನು ಅರಿವು ಮಾಡಿಕೊಡುತ್ತಾಳೆ. ನಂತರ ಅವಳು ಪಾಟೀಲ್ ಜೊತೆ ಕಾರಿನಲ್ಲಿ ಹೋಗುತ್ತಾಳೆ. ಅವನು ಮಳೆಯಲ್ಲಿ ನಿಲ್ಲುತ್ತಾನೆ.
ತಯಾರಿಕೆ
ಈ ಚಿತ್ರದ ಚಿತ್ರೀಕರಣ ಮೇ 2014 ರಲ್ಲಿ ಪ್ರಾರಂಭವಾಯಿತು.
ಬಾಕ್ಸ್ ಆಫ಼ಿಸ್
ಬದಲಾಪುರ್ ವಿಶ್ವಾದ್ಯಂತ ಸುಮಾರು ₹ 813 ದಶಲಕ್ಷದಷ್ಟು ಗಳಿಸಿತು ಎಂದು ಬಾಕ್ಸ್ ಆಫ಼ಿಸ್ ಇಂಡಿಯಾ ವರದಿ ಮಾಡಿತು.
ಧ್ವನಿವಾಹಿನಿ
ಧ್ವನಿವಾಹಿನಿಯನ್ನು ಸಂಪೂರ್ಣವಾಗಿ ಸಚಿನ್-ಜಿಗರ್ ಸಂಯೋಜಿಸಿದರೆ, ಹಾಡುಗಳಿಗೆ ಸಾಹಿತ್ಯವನ್ನು ದಿನೇಶ್ ವಿಜಾನ್ ಮತ್ತು ಪ್ರಿಯಾ ಸರಯ್ಯಾ ಬರೆದಿದ್ದಾರೆ.
ಪ್ರಶಸ್ತಿಗಳು ಮತ್ತು ನಾಮನಿರ್ದೇಶನಗಳು
೬೧ನೇ ಫಿಲ್ಮ್‌ಫೇರ್ ಪ್ರಶಸ್ತಿಗಳು
ಹೊರಗಿನ ಕೊಂಡಿಗಳು
ವರ್ಗ:ಹಿಂದಿ-ಭಾಷೆಯ ಚಿತ್ರಗಳು
ಡಬಲ್ ಡೆಕ್ಕರ್ (ಚಲನಚಿತ್ರ)
ಡಬಲ್ ಡೆಕ್ಕರ್ 2011 ರ ಹಾಸ್ಯ ಪ್ರಕಾರದ ಕನ್ನಡ ಚಲನಚಿತ್ರವಾಗಿದ್ದು, ಜಗ್ಗೇಶ್ ಮತ್ತು ಶ್ರದ್ಧಾ ಆರ್ಯ ಪ್ರಮುಖ ಪಾತ್ರಗಳಲ್ಲಿ ನಟಿಸಿದ್ದಾರೆ. ಚಿತ್ರದಲ್ಲಿ ಸಿಯಾ ಗೌತಮ್ ಕೂಡ ಪ್ರಮುಖ ಪಾತ್ರದಲ್ಲಿ ನಟಿಸಿದ್ದಾರೆ. ಈ ಚಿತ್ರವನ್ನು ನಿರ್ದೇಶಕ ವಿಕ್ಟರಿ ವಾಸು ನಿರ್ದೇಶಿಸಿದ್ದು ಶ್ರೀನಿವಾಸ್ ನಿರ್ಮಿಸಿದ್ದಾರೆ. ಜಯಪಾಲ್ ಹಿನ್ನೆಲೆ ಸಂಗೀತ ಸಂಯೋಜಿಸಿದ್ದಾರೆ. ಚಿತ್ರವು 22 ಏಪ್ರಿಲ್ 2011 ರಂದು ಬಿಡುಗಡೆಯಾಯಿತ್ಯ್. ಈ ಚಿತ್ರವು ಗೋವಿಂದ ಮತ್ತು ರವೀನಾ ಟಂಡನ್ ಅಭಿನಯದ ಹಿಂದಿ ಚಲನಚಿತ್ರ ಸ್ಯಾಂಡ್‌ವಿಚ್‌ನ ರಿಮೇಕ್ ಆಗಿದೆ.
ಉಲ್ಲೇಖಗಳು
ವರ್ಗ:ಕನ್ನಡ ಚಲನಚಿತ್ರಗಳು ವರ್ಗ:ವರ್ಷ-೨೦೧೧ ಕನ್ನಡಚಿತ್ರಗಳು
ಶ್ರೇಢಿಗಳು (ಗಣಿತ)
ಗಣಿತಶಾಸ್ತ್ರದಲ್ಲಿ, ನಿರ್ದಿಷ್ಟ ನಿಯಮಕ್ಕನುಸಾರವಾದ ಸಂಖ್ಯೆಗಳ ಒಂದು ಕ್ರಮಬದ್ಧವಾದ ಜೋಡಣೆಯನ್ನು ಶ್ರೇಢಿ ಎಂದು ಕರೆಯುತ್ತಾರೆ. ಶ್ರೇಢಿಯಲ್ಲಿನ ಪ್ರತಿ ಸಂಖ್ಯೆಯನ್ನು ಶ್ರೇಢಿಪದ ಎಂದು ಕರೆಯಲಾಗುತ್ತದೆ.
ಪರಿಮಿತ ಮತ್ತು ಅಪರಿಮಿತ ಶ್ರೇಢಿಗಳು
ಪರಿಮಿತ ಸಂಖ್ಯೆಯ ಪದಗಳನ್ನು ಹೊಂದಿರುವ ಶ್ರೇಢಿಯನ್ನು ಪರಿಮಿತ ಶ್ರೇಢಿ ಎಂದು ಕರೆಯುತ್ತಾರೆ. ಪರಿಮಿತ ಶ್ರೇಢಿಯ ಸಾಮಾನ್ಯ ರೂಪ:
ಉದಾಹರಣೆಗೆ:
ಅಪರಿಮಿತ ಸಂಖ್ಯೆಯ ಪದಗಳನ್ನು ಹೊಂದಿರುವ ಶ್ರೇಢಿಯನ್ನು ಅಪರಿಮಿತ ಶ್ರೇಢಿ ಎಂದು ಕರೆಯುತ್ತಾರೆ. ಅಪರಿಮಿತ ಶ್ರೇಢಿಯ ಸಾಮಾನ್ಯ ರೂಪ:
ಉದಾಹರಣೆಗೆ,
ಸಮಾಂತರ ಶ್ರೇಢಿ
ಸಮಾಂತರ ಶ್ರೇಢಿಯಲ್ಲಿ ಪ್ರತಿ ಪದವನ್ನು (ಮೊದಲನೇ ಪದವನ್ನು ಹೊರತುಪಡಿಸಿ) ಅದರ ಹಿಂದಿನ ಪದಕ್ಕೆ ಒಂದು ನಿರ್ದಿಷ್ಟ ಸಂಖ್ಯೆಯನ್ನು ಕೂಡುವುದರಿಂದ ಪಡೆಯಲಾಗುತ್ತದೆ. ಸಮಾಂತರ ಶ್ರೇಢಿಯನ್ನು A.P. (Arithmetic Progression) ಎಂದು ಸೂಚಿಸಲಾಗುತ್ತದೆ. ಸಮಾಂತರ ಶ್ರೇಢಿಗಳಲ್ಲಿ ಯಾವುದೇ ಪದ ಮತ್ತದರ ಹಿಂದಿನ ಪದದ ನಡುವಿನ ವ್ಯತ್ಯಾಸವು ಸ್ಥಿರವಾಗಿರುತ್ತದೆ. ಈ ವ್ಯತ್ಯಾಸವನ್ನು ಸಾಮಾನ್ಯ ವ್ಯತ್ಯಾಸ ಅಥವಾ ಸ್ಥಿರಾಂಕ (Common Difference, C.D) ಎಂದು ಕರೆಯುತ್ತಾರೆ. ಸಾಮಾನ್ಯವಾಗಿ ಇದನ್ನು d ಇಂದ ಸೂಚಿಸುತ್ತಾರೆ.
ಒಂದು ಸಮಾಂತರ ಶ್ರೇಢಿಯಲ್ಲಿ ಸಾಮಾನ್ಯ ವ್ಯತ್ಯಾಸವು ಧನಸಂಖ್ಯೆ, ಋಣಸಂಖ್ಯೆ ಅಥವಾ ಸೊನ್ನೆಯಾಗಿರಬಹುದು. ಸ್ಥಿರಾಂಕವು ಸೊನ್ನೆಯಿದ್ದರೆ, ಅಂಥಹ ಸಮಾಂತರ ಶ್ರೇಢಿಯನ್ನು ಸ್ಥಿರ ಸಮಾಂತರ ಶ್ರೇಢಿ ಎನ್ನುತ್ತಾರೆ.
a ಮೊದಲನೇ ಪದವು, d ಸ್ಥಿರಾಂಕವಾದರೆ,
T_1 = a
ಹಾಗಾಗಿ, a ಮೊದಲನೇ ಪದವಾಗಿ, d ಸಾಮಾನ್ಯ ವ್ಯತ್ಯಾಸವಾಗಿರುವ ಒಂದು ಸಮಾಂತರ ಶ್ರೇಢಿಯ ಸಾಮಾನ್ಯ ರೂಪವು:
ಪರಿಮಿತ ಮತ್ತು ಅಪರಿಮಿತ ಸಮಾಂತರ ಶ್ರೇಢಿಗಳು
ಪರಿಮಿತ ಸಂಖ್ಯೆಯ ಅಂಶಗಳನ್ನೊಳಗೊಂಡ ಸಮಾಂತರ ಶ್ರೇಢಿಯನ್ನು ಪರಿಮಿತ ಸಮಾಂತರ ಶ್ರೇಢಿ ಎನ್ನುತ್ತಾರೆ. ಉದಾಹರಣೆಗೆ,
ಸಮಾಂತರ ಶ್ರೇಢಿಯಲ್ಲಿ a ಮೊದಲನೇ ಪದ ಹಾಗೂ d ಸಾಮಾನ್ಯ ವ್ಯತ್ಯಾಸವಾಗಿದ್ದರೆ nನೇ ಪದವು ರೂಪದಲ್ಲಿರುತ್ತದೆ.
ಶ್ರೇಣಿ
ಶ್ರೇಢಿಯ ಮೊದಲ n ಪದಗಳ ಮೊತ್ತವನ್ನು ಶ್ರೇಣಿ ಎನ್ನುತ್ತಾರೆ. ಒಂದು ಶ್ರೇಢಿಯಾಗಿದ್ದಲ್ಲಿ ಅನ್ನು ಶ್ರೇಣಿ ಎನ್ನಬಹುದು. ಶ್ರೇಣಿಯನ್ನು S_n ಎಂದು ಶೂಚಿಸುತ್ತಾರೆ. ಹಾಗಾಗಿ,. ಸಮಾಂತರ ಶ್ರೇಢಿಯಲ್ಲಿರುವ ಪದಗಳ ಒಂದು ಶ್ರೇಣಿಯನ್ನು ಸಮಾಂತರ ಶ್ರೇಣಿ ಎನ್ನುತ್ತಾರೆ.
ಸಮಾಂತರ ಶ್ರೇಢಿಯ ಮೊದಲ ಪದ a, ಸಾಮಾನ್ಯ ವ್ಯತ್ಯಾಸ d ಆಗಿದ್ದು, S_n ಮೊದಲ n ಪದಗಳ ಮೊತ್ತವನ್ನು ಸೂಚಿಸಿದರೆ,
ಗಮನಾರ್ಹಾಂಶ:
1+2+3+...+n ಒಂದು ಸಮಾಂತರ ಶ್ರೇಣಿಯಾಗಿದ್ದಲ್ಲಿ,
ಮೊದಲ n ಸ್ವಾಭಾವಿಕ ಸಂಖ್ಯೆಗಳ ಮೊತ್ತ ಅಥವಾ
ಅಲ್ಲದೆ, ಅನ್ನು ಹೀಗೂ ಬರೆಯಬಹುದು:
ಸಮಾಂತರ ಶ್ರೇಢಿಯ ಮೊದಲ ಮತ್ತು ಕೊನೆಯ ಪದಗಳ ಸರಾಸರಿ.
ಹರಾತ್ಮಕ ಶ್ರೇಢಿ
ಶ್ರೇಢಿಯಲ್ಲಿನ ಪದಗಳ ವ್ಯುತ್ಕ್ರಮಗಳು ಸಮಾಂತರ ಶ್ರೇಢಿಯನ್ನುಂಟುಮಾಡಿದರೆ ಅಂಥಹ ಶ್ರೇಢಿಯನ್ನು ಹರಾತ್ಮಕ ಶ್ರೇಢಿ (Harmonic Progression) ಎನ್ನುತ್ತಾರೆ. ಇದನ್ನು H.P. ಎಂದು ಸೂಚಿಸುತ್ತಾರೆ. ಒಂದು ಹರಾತ್ಮಕ ಶ್ರೇಢಿಯಲ್ಲಿ ಮೊದಲನೆ ಪದವು a ಮತ್ತು ಸಾಮಾನ್ಯ ವ್ಯತ್ಯಾಸವು d ಎಂದಾದರೆ, ಆ ಶ್ರೇಢಿಯ ಸಾಮಾನ್ಯ ರೂಪವು ಆಗಿರುತ್ತದೆ.
ಮೇಲೆ ತಿಳಿಸಿದಂತೆ ಈ ಪದಗಳ ವ್ಯುತ್ಕ್ರಮಗಳು ಹರಾತ್ಮಕ ಶ್ರೇಢಿಯನ್ನುಂಟು ಮಾಡುತ್ತವೆ.
\therefore ಹರಾತ್ಮಕ ಶ್ರೇಢಿಯ n ನೇ ಪದವು,
ಇಲ್ಲಿ ಗಮನಿಸಬೇಕಾದ ಅಂಶವೆಂದರೆ, ಹರಾತ್ಮಕ ಶ್ರೇಢಿಯಲ್ಲಿನ n ಪದಗಳ ಮೊತ್ತವನ್ನು ಕಂಡುಹಿಡಿಯಲು ಯಾವುದೇ ಸೂತ್ರವಿರುವುದಿಲ್ಲ.
ಗುಣೋತ್ತರ ಶ್ರೇಢಿ
ಗುಣೋತ್ತರ ಶ್ರೇಢಿಯ ಪ್ರತೀ ಪದವನ್ನು (ಮೊದಲನೇ ಪದವನ್ನು ಹೊರತುಪಡಿಸಿ) ಅದರ ಹಿಂದಿನ ಪದವನ್ನು ಒಂದು ನಿರ್ದಿಷ್ಟ, ಶೂನ್ಯವಲ್ಲದ ಸಂಖ್ಯೆಯಿಂದ ಗುಣಿಸುವುದರಿಂದ ಪಡೆಯಲಾಗುತ್ತದೆ. ಇದನ್ನುG.P. (Geometric Progression) ಎಂದು ಸೂಚಿಸಲಾಗುತ್ತದೆ.
ಉದಾಹರಣೆಗೆ,
ಮೇಲಿನ ಉದಾಹರಣೆಗಳಲ್ಲಿ ಮೊದಲನೇ ಶ್ರೇಢಿಯ ಪ್ರತಿಯೊಂದು ಪದವನ್ನು ಅದರ ಹಿಂದಿನ ಪದವನ್ನು 3ರಿಂದ ಗುಣಿಸುವುದರಿಂದ ಪಡೆದಿರುವುದನ್ನೂ, ಎರಡನೇ ಶ್ರೇಢಿಯ ಪ್ರತಿಯೊಂದು ಪದವನ್ನು ಅದರ ಹಿಂದಿನ ಪದವನ್ನು \frac{1}{2}ರಿಂದ ಗುಣಿಸುವುದರಿಂದ ಪಡೆದಿರುವುದನ್ನು ಕಾಣಬಹುದು. ಇಂತಹ ಸ್ಥಿರಾಂಕವನ್ನು ಸಾಮಾನ್ಯ ಅನುಪಾತ (Common Ratio) ಎಂದು ಕರೆಯುತ್ತಾರೆ. ಇದನ್ನು r ಎಂದು ಸೂಚಿಸುತ್ತಾರೆ.
ಗಳು ಗುಣೋತ್ತರ ಶ್ರೇಢಿಯಲ್ಲಿನ ಪದಗಳಾದರೆ, ಅದರ ಸಾಮಾನ್ಯ ಅನುಪಾತ,
ಗುಣೋತ್ತರ ಶ್ರೇಢಿಯೊಂದರ ಮೊದಲನೇ ಪದ a ಎಂದೂ, ಸಾಮಾನ್ಯ ಅನುಪಾತವು r ಎಂದಾದಲ್ಲಿ, ಶ್ರೇಢಿಯ ಸಾಮಾನ್ಯ ರೂಪವು ಆಗಿರುತ್ತದೆ.
ಗಮನಾರ್ಹಾಂಶ:
ಗುಣೋತ್ತರ ಶ್ರೇಢಿಯ ಸಾಮಾನ್ಯ ಪದ:
ಸಾಮಾನ್ಯ ಅನುಪಾತ r ಇರುವ ಗುಣೋತ್ತರ ಶ್ರೇಢಿಯಲ್ಲಿ ಮುಂದಿನ ಕ್ರಮಾನುಗತ ಪದವನ್ನು ಪಡೆಯಲು, ಹಿಂದಿನ ಪದವನ್ನು rನಿಂದ ಗುಣಿಸಿ:
ಅಲ್ಲದೆ, ಹಿಂದಿನ ಪದವನ್ನು ಪಡೆಯಲು rನಿಂದ ಭಾಗಿಸಿ ಪಡೆಯಬಹುದು:
ಗುಣೋತ್ತರ ಶ್ರೇಣಿಗಳು
ಉದಾಹರಣೆಗೆ,
ಗುಣೋತ್ತರ ಶ್ರೇಣಿಯ ಮೊದಲ n ಪದಗಳ ಮೊತ್ತ
ಮೊದಲನೇ ಪದವು a ಆಗಿದ್ದು, ಸಾಮಾನ್ಯ ಅನುಪಾತ r ಆಗಿರುವಂತಹ ಒಂದು ಗುಣೋತ್ತರ ಶ್ರೇಢಿಯು S_n ಆಗಿರಲಿ.
S_n ಅನ್ನು rನಿಂದ ಗುಣಿಸಿದಾಗ,
ವರ್ಗ:ಗಣಿತ
ಬಿಪಿನ್ ರಾವತ್
"ಜನರಲ್‌ ಬಿಪಿನ್‌ ಲಕ್ಷ್ಮಣ್‌ ಸಿಂಗ್ ರಾವತ್‌" (‌೧೬ ಮಾರ್ಚ್‌ ೧೯೫೮ - ೮ ಡಿಸೆಂಬರ್‌ ೨೦೨೧), ಇವರು ಭಾರತೀಯ ಸೇನಾಧಿಕಾರಿ ಹಾಗೂ ಭಾರತ ದೇಶದ ಮೊದಲ ರಕ್ಷಣಾ ಸಿಬ್ಬಂದಿಗಳ ಮುಖ್ಯಸ್ಥರಾಗಿದ್ದರು.
ಜನನ ಮತ್ತು ಕೌಟುಂಬಿಕ ಹಿನ್ನಲೆ
ಜನರಲ್ ರಾವತ್ ಅವರು ೧೯೫೮ರ ಮಾರ್ಚ್ ೧೬ರಂದು ಉತ್ತರಾಖಂಡ ರಾಜ್ಯದ ಪೌರಿಯಲ್ಲಿ ಜನಿಸಿದರು. ಹಲವು ತಲೆಮಾರುಗಳಿಂದ ಅವರ ಕುಟುಂಬ ಭಾರತೀಯ ಸೇನೆಯಲ್ಲಿ ಸೇವೆ ಸಲ್ಲಿಸಿತ್ತು. ಅವರ ತಂದೆ ಲಕ್ಷ್ಮಣ್ ಸಿಂಗ್ ರಾವತ್ ಉತ್ತರಾಖಂಡದ ಪೌರಿ ಗರ್ವಾಲ್ ಜಿಲ್ಲೆಯ ಸೈಂಜಿ ಗ್ರಾಮದವರು. ಇವರು ಭಾರತೀಯ ಸೇನೆಯಲ್ಲಿ ಲೆಫ್ಟಿನೆಂಟ್ ಜನರಲ್ ಹುದ್ದೆಗೆ ಏರಿದ್ದರು. ಡೆಹ್ರಾಡೂನ್ ನ ಕೇಂಬ್ರಿಯಾನ್ ಹಾಲ್ ಸ್ಕೂಲ್ ನಲ್ಲಿ ಪ್ರಾಥಮಿಕ ಶಿಕ್ಷಣ ಹಾಗೂ ಶಿಮ್ಲಾದ ಸೈಂಟ್ ಎಡ್ವರ್ಡ್ ಶಾಲೆಯಲ್ಲಿ ಮಾಧ್ಯಮಿಕ, ಪ್ರೌಢ ಶಿಕ್ಷಣ ಮುಗಿಸಿ ನಂತರ ವೆಲ್ಲಿಂಗ್ಟನ್‌ನ ಡಿಫೆನ್ಸ್ ಸರ್ವಿಸಸ್ ಸ್ಟಾಫ್ ಕಾಲೇಜ್ (ಡಿಎಸ್‌ಎಸ್‌ಸಿ) ಮತ್ತು ಯುನೈಟೆಡ್ ಸ್ಟೇಟ್ಸ್ ಆರ್ಮಿ ಕಮಾಂಡ್ ಮತ್ತು ಕಾನ್ಸಾಸ್‌ನ ಫೋರ್ಟ್ ಲೀವೆನ್‌ವರ್ತ್‌ನಲ್ಲಿರುವ ಜನರಲ್ ಸ್ಟಾಫ್ ಕಾಲೇಜಿನಲ್ಲಿ ಹೈಯರ್ ಕಮಾಂಡ್ ಕೋರ್ಸ್‌ನ ಪದವಿ ಪಡೆದರು.
ಸೇನಾಪಡೆಯಲ್ಲಿ
ರಾವತ್ ಅವರನ್ನು ಡಿಸೆಂಬರ್ ೧೬, ೧೯೭೮ರಂದು ೧೧ ಗೂರ್ಖಾ ರೈಫಲ್ಸ್‌ನ ೫ ನೇ ಬೆಟಾಲಿಯನ್‌ಗೆ ಕರ್ನಲ್ ಆಗಿ ನಿಯೋಜಿತರಾಗುವ ಮೂಲಕ ಭಾರತೀಯ ಸೇನೆಗೆ ಪ್ರವೇಶಿಸಿದರು. ಅವರು ಕಿಬಿತುದಲ್ಲಿನ ನಿಯಂತ್ರಣ ರೇಖೆಯ ಉದ್ದಕ್ಕೂ ಪೂರ್ವ ವಲಯದಲ್ಲಿ ೧೧ ಗೂರ್ಖಾ ರೈಫಲ್ಸ್‌ನ ೫ ನೇ ಬೆಟಾಲಿಯನ್‌ಗೆ ಕಮಾಂಡರ್ ಆಗಿದ್ದರು. ಬಳಿಕ ಬ್ರಿಗೇಡಿಯರ್ ಹುದ್ದೆಗೆ ಬಡ್ತಿ ಪಡೆದ ಅವರು ಸೋಪೋರ್‌ನಲ್ಲಿ ರಾಷ್ಟ್ರೀಯ ರೈಫಲ್ಸ್‌ನ ಸೆಕ್ಟರ್‌ಗೆ ಕಮಾಂಡರ್ ಆಗಿ ನೇಮಕಗೊಂಡರು.ನಂತರ ಅವರು ಯುಎನ್ ಮಿಷನ್ ಅಡಿಯಲ್ಲಿ ಕಾಂಗೋದಲ್ಲಿ ನಡೆದ ಆಂತರಿಕ ಗಲಭೆಯನ್ನು ನಿಯಂತ್ರಿಸಲು ಬಹುರಾಷ್ಟ್ರೀಯ ಬ್ರಿಗೇಡ್‌ಗೆ ನಿಯೋಜಿಸಲ್ಪಟ್ಟರು.
ಮೇಜರ್ ಜನರಲ್ ಆಗಿ ಬಡ್ತಿ ಪಡೆದ ನಂತರ, ರಾವತ್ ಉರಿಯಲ್ಲಿ ೧೯ನೇ ಪದಾತಿ ದಳದ ಕಮಾಂಡಿಂಗ್ ಜನರಲ್ ಆಫೀಸರ್ ಆಗಿ ಅಧಿಕಾರ ವಹಿಸಿಕೊಂಡರು. ಲೆಫ್ಟಿನೆಂಟ್ ಜನರಲ್ ಆಗಿ, ಪುಣೆಯಲ್ಲಿ ದಕ್ಷಿಣ ಸೇನೆಯನ್ನು ಸ್ವಾಧೀನಪಡಿಸಿಕೊಳ್ಳುವ ಮೊದಲು ದಿಮಾಪುರ್‌ನಲ್ಲಿ ಪ್ರಧಾನ ಕಚೇರಿಯನ್ನು ಹೊಂದಿರುವ III ಕಾರ್ಪ್ಸ್‌ಗೆ ಕಮಾಂಡರ್ ಆಗಿದ್ದರು. ೧ ಜನವರಿ ೨೦೧೬ ರಂದು ಜನರಲ್ ಆಫೀಸರ್ ಕಮಾಂಡಿಂಗ್-ಇನ್-ಚೀಫ್ (GOC-in-C) ಸದರ್ನ್ ಕಮಾಂಡ್ ಆಗಿ ನೇಮಕಗೊಂಡರು.
.೨೦೧೯ರ ಆರಂಭದಲ್ಲಿ ಭಾರತೀಯ ಸೇನೆಯನ್ನು ಏಕತ್ರಗೊಳಿಸುವ ಹಾಗೂ ಮೂರು ಸೇನೆಗಳ ಬಗ್ಗೆ ಒಂದೆ ಕೇಂದ್ರದಿಂದ ಮಾಹಿತಿ ಪಡೆಯಲು ರಕ್ಷಣಾ ಪಡೆಗಳ ಮುಖ್ಯಸ್ಥ ಹುದ್ದೆಯನ್ನು ಸೃಷ್ಟಿಸಲು ಉದ್ದೇಶಿಸಲಾಯ್ತು. ೨೦೧೯ರ ಜನವರಿ ೧೧ರಿಂದ ಈ ಹುದ್ದೆಗೆ ಮೊದಲಿಗರಾಗಿ ಜನರಲ್‌ ರಾವತ್‌ ಅವರು ಅಧಿಕಾರ ಸ್ವೀಕರಿಸಿದರು.
ಪದಕಗಳು ಹಾಗೂ ಶ್ಲಾಘನೆಗಳು
ಬಿಪಿನ್ ರಾವತ್ ಅವರ ಸಂಪೂರ್ಣ ಸೇವಾ ವೃತ್ತಿಜೀವನದ ೪೨ ವರ್ಷಗಳ ಅವಧಿಯಲ್ಲಿ ಸಲ್ಲಿಸಿದ ವಿಶಿಷ್ಟ ಸೇವೆ ಮತ್ತು ಶೌರ್ಯಕ್ಕಾಗಿ, ಇವರಿಗೆ PVSM, UYSM, AVSM, YSM, SM ಮತ್ತು VSM ಸೇರಿದಂತೆ ಹಲವಾರು ರಾಷ್ಟ್ರಪತಿ ಪ್ರಶಸ್ತಿಗಳನ್ನು ನೀಡಲಾಗಿದೆ. ಇವುಗಳ ಜೊತೆಗೆ, ಅವರು ಎರಡು ಸಂದರ್ಭಗಳಲ್ಲಿ ಸೇನಾ ಮುಖ್ಯಸ್ಥರ ಶ್ಲಾಘನೆ ಮತ್ತು ಸೇನಾ ಕಮಾಂಡರ್ ಪ್ರಶಂಸೆಗೆ ಪಾತ್ರರಾಗಿದ್ದಾರೆ. ಕಾಂಗೋದಲ್ಲಿ ಯುಎನ್‌ನೊಂದಿಗೆ ಸೇವೆ ಸಲ್ಲಿಸುತ್ತಿರುವಾಗ, ಅವರಿಗೆ ಎರಡು ಬಾರಿ ಫೋರ್ಸ್ ಕಮಾಂಡರ್‌ನ ಪ್ರಶಂಸೆ ನೀಡಲಾಗಿದೆ.
ವೈವಾಹಿಕ ಜೀವನ
ಬಿಪಿನ್ ರಾವತ್ ಅವರು ಮಧುಲಿಕಾರವರೊಂದಿಗೆ ೧೯೮೫ರಲ್ಲಿ ವಿವಾಹವಾದರು. ರಾಜಕಾರಣಿ ದಿ.ಮೃಗೇಂದ್ರ ಸಿಂಗ್ ಅವರ ಪುತ್ರಿಯಾದ ಮಧುಲಿಕಾ ರಾವತ್, ಮೂಲತಃ ಮಧ್ಯಪ್ರದೇಶ ಶಹ್ದೋಲ್ ಜಿಲ್ಲೆಯ ಸೋಹಾಗಪುರ್​ದವರು. ದೆಹಲಿ ವಿಶ್ವವಿದ್ಯಾನಿಲಯದಲ್ಲಿ ಸೈಕಾಲಜಿ ವಿಷಯಲ್ಲಿ ಪದವಿ ಪಡೆದಿದ್ದಾರೆ. ಇವರು ಆರ್ಮಿ ವೈವ್ಸ್ ವೆಲ್ಫೇರ್ ಅಸೋಸಿಯೇಷನ್ ಅಧ್ಯಕ್ಷೆಯಾಗಿದ್ದರು. ರಾವತ್ ದಂಪತಿಗೆ ಕೃತಿಕಾ ರಾವತ್ ಹಾಗೂ ತಾರಿಣಿ ರಾವತ್ ಎಂಬ ಇಬ್ಬರು ಪುತ್ರಿಯರಿದ್ದಾರೆ. ಮಧುಲಿಕಾ ರಾವತ್‌ ಅವರು ೨೦೨೧ರ ಡಿಸೆಂಬರ್‌ ೮ರಂದು ತಮಿಳುನಾಡಿನ ನೀಲಗಿರಿ ಜಿಲ್ಲೆಯ ಕುನೂರ್ ಬಳಿ ನಡೆದ ಹೆಲಿಕಾಪ್ಟರ್‌ ಅಪಘಾತದಲ್ಲಿ ನಿಧನ ಹೊಂದಿದರು.
ಮರಣ
೨೦೨೧ರ ಡಿಸೆಂಬರ್‌ ೮ರಂದು ತಮಿಳುನಾಡಿನ ನೀಲಗಿರಿ ಜಿಲ್ಲೆಯ ಕುನೂರ್ ಬಳಿ ಜನರಲ್ ಬಿಪಿನ್ ರಾವತ್ ಅವರು ಪ್ರಯಾಣಿಸುತ್ತಿದ್ದ ವಾಯುಸೇನೆಯ ಹೆಲಿಕಾಫ್ಟರ್‌ ಅಪಘಾತಕ್ಕೊಳಗಾಯಿತು. ಈ ಅಪಘಾತದಲ್ಲಿ ಬಿಪಿನ್ ರಾವತ್ ಅವರು ಮೃತಪಟ್ಟರು.
ಉಲ್ಲೇಖಗಳು
ವರ್ಗ:ರಕ್ಷಣಾಪಡೆಯ ಮುಖ್ಯಸ್ಥರು ವರ್ಗ:ಭಾರತೀಯ ಸೈನ್ಯ ವರ್ಗ:೧೯೫೮ ಜನನ ವರ್ಗ:೨೦೨೧ ನಿಧನ ವರ್ಗ:ಯೋಧರು ವರ್ಗ: ಭಾರತೀಯ ಭೂಸೇನೆಯ ಮುಖ್ಯಸ್ಥರು
ಯೂಪಸ್ತಂಭ
ಯೂಪಸ್ತಂಭ -ಯಾಗದಲ್ಲಿ ಬಲಿಕೊಡುತ್ತಿದ್ದ ಪಶುಗಳನ್ನು ಕಟ್ಟಿಹಾಕುವುದಕ್ಕಾಗಿ ನಿಲ್ಲಿಸುತ್ತಿದ್ದ ಕಂಬ.
ರಚನೆ
ಇದನ್ನು ಪಲಾಶ, ಖದಿರ, ಬಿಲ್ವ ಅಥವಾ ರೌಹಿತಕ ವೃಕ್ಷದಿಂದ ಮಾಡಿರಬೇಕಿತ್ತು ಇದರ ಎತ್ತರ ಸುಮಾರು ಒಂದೂವರೆ ಅಡಿಯಿಂದ ಐವತ್ತು ಅಡಿಯವರೆಗಿರಬಹುದು.
ಯೂಪದಲ್ಲಿ ಮೂರು ಭಾಗಗಳಿರುತ್ತಿದ್ದವು. ನೆಲದಲ್ಲಿ ಹೂಳುವ ಭಾಗವೇ ಉಪರ. ಇದನ್ನು ಕೆತ್ತಬಾರದು. ನೆಲದ ಮೇಲಿನ ಭಾಗ ಯೂಪ. ಇದನ್ನು ಕೆಳಗಿನಿಂದ ಮೇಲಕ್ಕೆ ಕ್ರಮೇಣ ಸಣ್ಣದಾಗುತ್ತ ಹೋಗುವಂತೆ, ಅಷ್ಟಕೋನಾಕಾರವಾಗಿ ಕೆತ್ತಬೇಕು. ಯೂಪದ ತುದಿಯೇ ಚಷಾಲ. ಇದು ಕಂಬದ ತುದಿಯಲ್ಲಿ ಶಿರೋವೇಷ್ಟನದಂತೆ ಇರುತ್ತದೆ.
ಪುರಾಣಗಳಲ್ಲಿ, ಸಂಸ್ಕøತ, ಕನ್ನಡ ಕಾವ್ಯಗಳಲ್ಲಿ ಯೂಪಸ್ತಂಭಗಳ ವರ್ಣನೆ ಅನೇಕ ಕಡೆ ಬರುತ್ತದೆ. ವಾಲ್ಮೀಕಿ ರಾಮಾಯಣದಲ್ಲಿ ಬಂದಿರುವ ಕೆಳಗಿನ ವರ್ಣನೆ ಗಮನಾರ್ಹವಾದುದು: ಪ್ರಾಪ್ತೇ ಯೂಪೋಚ್ಛ್ರಯೇ ತಸ್ಮಿನ್‍ಷಡ್ಬೈಲ್ವಾಃ ಖಾದಿರಾಸ್ತಥಾ | ತಾವಂತೋ ವಿಲ್ವಸಹಿತಾಃ ಪರ್ಣಿನಶ್ಚ ತಥಾಪರೆ|| ಶ್ಲೇಷ್ಮಾತಕಮಯೋ ದಿಷ್ಟೋ ದೇವದಾರುಮಯಾಸ್ತಥಾ | ದ್ವಾವೇವ ತತ್ರವಿಹಿತೌ ಬಾಹುವ್ಯಸ್ತಪರಿಗ್ರಹೌ || ಕಾರಿತಾಃ ಸರ್ವ ಏವೈತೇ ಶಾಸ್ತ್ರಜ್ಞೈರ್ಯಜ್ಞಕೋವಿದೈಃ | ಶೋಭಾರ್ಥಂ ತಸ್ಯ ಯಜ್ಞಸ್ಯ ಕಾಂಚನಾಲಂಕೃತಾ ಭವನ್ || ವಿನ್ಯಸ್ತಾ ವಿಧಿವತ್ ಸರ್ವೇ ಶಿಲ್ಪಿಭಿಃ ಸುಕೃತಾ ದೃಢಾಃ | ಅಷ್ಟಾಶ್ರಯಃ ಸರ್ವ ಏವ ಶ್ಲಕ್ಷ್ಣರೂಪ ಸಮನ್ವಿತಾಃ||
ಈ ವರ್ಣನೆಯಲ್ಲಿ ಯಾವ ಯಾವ ಜಾತಿಯ ಮರದಿಂದ ಯೂಪಗಳನ್ನು ಶಿಲ್ಪಿಗಳು ಮಾಡುತ್ತಿದ್ದರು ಎಂಬ ವಿವರಗಳಿವೆ. ಯೂಪಗಳು ಎಂಟು ಮೂಲೆಯುಳ್ಳಂಥವು ಎಂಬ ಸಂಗತಿ ಸಹ ವ್ಯಕ್ತವಾಗಿವೆ.
ಶ್ರೌತಸೂತ್ರಗಳಲ್ಲಿ ಯೂಪಗಳನ್ನು ಮರದಲ್ಲಿಯೇ ಮಾಡಬೇಕೆಂಬ ನಿಯಮಗಳಿದ್ದರೂ ಮುಂದೆ ಆ ನಿಯಮ ಸಡಿಲವಾಗಿ ಕಲ್ಲಿನಲ್ಲಿಯೂ ಮಾಡಿ ನಿಲ್ಲಿಸುವ ಪದ್ಧತಿ ಬಂದಂತೆ ಕಾಣುತ್ತದೆ.
ಯೂಪಸ್ತಂಭಗಳು
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ ವರ್ಗ:ಹಿಂದೂ ಕ್ರಿಯಾವಿಧಿಗಳು ವರ್ಗ:ಹಿಂದೂ ಧರ್ಮ
ಗುರಾಣಿ
thumb|ಜ಼ೂಲು ಮುಖ್ಯಸ್ಥನು ಗುರಾಣಿ ಹಿಡಿದಿರುವುದು.
ಗುರಾಣಿ ಕೈಯಲ್ಲಿ ಹಿಡಿಯಲಾದ ಅಥವಾ ಮಣಿಕಟ್ಟು ಅಥವಾ ಮುಂಗೈ ಮೇಲೆ ಏರಿಸಲಾದ ವೈಯಕ್ತಿಕ ರಕ್ಷಾಕವಚದ ಒಂದು ತುಂಡು. ನಿಕಟ ವ್ಯಾಪ್ತಿಯ ಶಸ್ತ್ರಾಸ್ತ್ರಗಳಿಂದ ಅಥವಾ ಬಾಣಗಳಂತಹ ಉತ್‍ಕ್ಷೇಪಕಗಳಿಂದಾಗಬಹುದಾದ ನಿರ್ದಿಷ್ಟ ದಾಳಿಗಳಿಗೆ ತಡೆಯೊಡ್ಡಲು ಗುರಾಣಿಗಳನ್ನು ಬಳಸಲಾಗುತ್ತದೆ, ನಿಷ್ಕ್ರಿಯ ರಕ್ಷಣೆ ಒದಗಿಸುವ ಬದಲು ಕ್ರಿಯಾತ್ಮಕ ತುಂಡುಗಳ ಮೂಲಕ.
ಗುರಾಣಿಗಳು ಗಾತ್ರದಲ್ಲಿ ಬಹುಮಟ್ಟಿಗೆ ಬದಲಾಗುತ್ತವೆ, ಬಳಕೆದಾರನ ಸಂಪೂರ್ಣ ಶರೀರವನ್ನು ರಕ್ಷಿಸುವ ದೊಡ್ಡ ಫಲಕಗಳಿಂದ ಹಿಡಿದು ಕೈಕೈ ಹೊಡೆದಾಟದ ಬಳಕೆಗೆ ಉದ್ದೇಶಿತವಾದ ಸಣ್ಣ ಮಾದರಿಗಳವರೆಗೆ (ಉದಾ. ಬಕ್ಲರ್). ಗುರಾಣಿಗಳು ದಪ್ಪದಲ್ಲಿಯೂ ಬಹಳವಾಗಿ ಬದಲಾಗುತ್ತವೆ; ಈಟಿಗಳು ಮತ್ತು ಅಡ್ಡಬಿಲ್ಲಿನ ಬಾಣಗಳ ಅಪ್ಪಳಿಕೆಯಿಂದ ಸೈನಿಕರನ್ನು ರಕ್ಷಿಸಲು ಕೆಲವು ಗುರಾಣಿಗಳು ತುಲನಾತ್ಮಕವಾಗಿ ಆಳ, ಹೀರಿಕೊಳ್ಳಬಲ್ಲ, ಕಟ್ಟಿಗೆ ಫಲಕಗಳಿಂದ ತಯಾರಾದರೆ, ಇತರ ಗುರಾಣಿಗಳು ತೆಳ್ಳಗೆ ಹಗುರಾಗಿದ್ದವು ಮತ್ತು ಮುಖ್ಯವಾಗಿ ಅಲಗಿನ ಹೊಡೆತ/ತಿವಿತಗಳನ್ನು ತಪ್ಪಿಸಲು ವಿನ್ಯಾಸಗೊಂಡಿದ್ದವು. ಅಂತಿಮವಾಗಿ, ಗುರಾಣಿಗಳು ಆಕಾರದಲ್ಲಿ ಬಹಳವಾಗಿ ಬದಲಾಗುತ್ತವೆ, ವರ್ತುಲತೆಯಿಂದ ಹಿಡಿದು ಕೋನೀಯತೆವರೆಗೆ, ಪ್ರಮಾಣಾನುಗುಣ ಉದ್ದ ಮತ್ತು ಅಗಲದಲ್ಲಿ, ಸಮರೂಪತೆ ಮತ್ತು ಅಂಚು ಮಾದರಿಯಲ್ಲಿ; ವಿಭಿನ್ನ ಆಕಾರಗಳು ಕಾಲಾಳು ಪಡೆ ಅಥವಾ ಅಶ್ವಸೈನ್ಯಕ್ಕೆ ಹೆಚ್ಚು ಉತ್ತಮ ರಕ್ಷಣೆ ನೀಡುತ್ತವೆ, ಸಾಗಿಸುವಿಕೆಯನ್ನು ಹೆಚ್ಚಿಸುತ್ತವೆ, ಒದಗಿಸುತ್ತವೆ, ಹಡಗು ರಕ್ಷಣೆ ಅಥವಾ ಶಸ್ತ್ರದಂತಹ ಆನುಷಂಗಿಕ ಬಳಕೆಗಳನ್ನು ಒದಗಿಸುತ್ತವೆ ಮತ್ತು ಇತ್ಯಾದಿ.
ಪೂರ್ವೇತಿಹಾಸದಲ್ಲಿ ಮತ್ತು ಅತ್ಯಂತ ಮೊದಲಿನ ನಾಗರಿಕತೆಗಳ ಯುಗದ ಅವಧಿಯಲ್ಲಿ, ಗುರಾಣಿಗಳು ಕಟ್ಟಿಗೆ, ಪ್ರಾಣಿ ಚರ್ಮ, ಹೆಣೆದ ಜೊಂಡು ಅಥವಾ ಬೆತ್ತದಿಂದ ತಯಾರಾಗುತ್ತಿದ್ದವು. ಶಾಸ್ತ್ರೀಯ ಪ್ರಾಚೀನತೆ, ವಲಸೆ ಅವಧಿ ಮತ್ತು ಮಧ್ಯಯುಗದಲ್ಲಿ, ಅವು ಸಾಮಾನ್ಯವಾಗಿ ಪಾಪ್ಲರ ಮರ, ಲೈಮ್ ಅಥವಾ ಬೇರೊಂದು ಒಡಕು ನಿರೋಧಕ ನಾಟದಿಂದ ನಿರ್ಮಾಣಗೊಳ್ಳುತ್ತಿದ್ದವು, ಮತ್ತು ಕೆಲವು ನಿದರ್ಶನಗಳಲ್ಲಿ ತೊಗಲು ಅಥವಾ ಕಚ್ಚಾತೊಗಲಿನಂತಹ ವಸ್ತುವಿನಿಂದ ಹೊದಿಸಲ್ಪಡುತ್ತಿದ್ದವು ಮತ್ತು ಹಲವುವೇಳೆ ಲೋಹದ ಗುಬುಟು, ಅಂಚು ಅಥವಾ ಪಟ್ಟಿಗಳಿಂದ ಬಲಪಡಿಸಲಾಗುತ್ತಿದ್ದವು. ಅವನ್ನು ಪದಾತಿಗಳು, ನೈಟ್‍ಗಳು ಮತ್ತು ಅಶ್ವದಳದವರು ಒಯ್ಯುತ್ತಿದ್ದರು.
ಉಲ್ಲೇಖಗಳು
ವರ್ಗ:ಆಯುಧಗಳು
ದೇಶಿಯ
ಸಂಸ್ಕೃತದಲ್ಲಿ ಇಲ್ಲದ ಅಚ್ಚಗನ್ನಡಕ್ಕೆ ವಿಶಿಷ್ಟವಾದ ವರ್ಣಗಳು ದೇಶಿಯಗಳು. ಕನ್ನಡದಲ್ಲಿ ಇವುಗಳ ಸ್ಥಾನ, ಕರಣ, ಪ್ರಾಸ ವಿಚಾರಗಳ ಬಗೆಗೆ ಕೇಶಿರಾಜನೊಬ್ಬನೆ ಅಧಿಕೃತವಾಗಿ ಹೇಳಿರುವನಾದುದರೀಂದ ಇವುಗಳಿಗೆ ಹೆಚ್ಚಿನ ಮಹತ್ವವಿದೆ. ದೇಸಿಯಗಳ ಕುರಿತಂತೆ ಕೇಶಿರಾಜ ೧೬, ೧೭ನೆಯ ಸೂತ್ರಗಳಲ್ಲಿ ಅವುಗಳ ವ್ಯುತ್ಪತ್ತಿ, ಸ್ಥಾನ ಮತ್ತು ಉಚ್ಛಾರ ಕ್ರಮಗಳ ಬಗ್ಗೆ ವಿವರಿಸಿದ್ದಾನೆ.
ಉಲ್ಲೇಖ
ವರ್ಗ:ಅಕ್ಷರಮಾಲೆಗಳು ವರ್ಗ:ಭಾಷೆ ವರ್ಗ:ವ್ಯಾಕರಣ
ಮಲಾಲ ಯೂಸಫ್ ಝಾಯಿ
'ಮಲಾಲ ಯೂಸಫ್ ಝಾಯಿ',(ಜ: ೧೨ ಜುಲೈ, ೧೯೯೭) ಪಾಕಿಸ್ತಾನದ ಖೈಬರ್ ಪಖ್ತೂನ್ಖ್ವಾ ಪ್ರಾಂತ್ಯದ 'ಸ್ವಾತ್ ಜಿಲ್ಲೆ'ಯ ಮಿಂಗೋರಗ್ರಾಮದ ಒಂದು ಶಾಲೆಯ ವಿದ್ಯಾರ್ಥಿನಿ ಮತ್ತು ಶಿಕ್ಷಣ ಕಾರ್ಯಕರ್ತೆ. ಹೆಣ್ಣುಮಕ್ಕಳು ಶಾಲೆಗೆ ಹೋಗುವುದನ್ನು ತಾಲಿಬಾನ್ ಸಂಘಟನೆಯು ನಿಷೇಧಿಸಿರುವ 'ಸ್ವಾತ್ ಕಣಿವೆ'ಯಲ್ಲಿನ ಹುಡುಗಿಯರ ಶಿಕ್ಷಣ, ಮತ್ತು ಮಹಿಳಾ ಹಕ್ಕುಗಳಪರ ತನ್ನ ಕ್ರಿಯಾತ್ಮಕ ಹೋರಾಟಕ್ಕಾಗಿ ಅವಳು ಹೆಸರುವಾಸಿಯಾಗಿದ್ದಾಳೆ. ೨೦೧೩ರಲ್ಲಿ ಮಲಾಲ ಸಖರೊವ್ ಪ್ರೈಜ್ ಫಾರ್ ಫ್ರೀಡಮ್ ಆಫ್ ಥಾಟ್(ಯೋಚನೆಯ ಸ್ವಾತಂತ್ರ್ಯಕ್ಕೆ ಸಖರೊವ್ ಪ್ರಶಸ್ತಿ) ದೊರಕಿತು. ಇವರಿಗೆ ೨೦೧೪ರ ಸಾಲಿನ ನೋಬೆಲ್ ಶಾಂತಿ ಪ್ರಶಸ್ತಿ ಭಾರತದ ಮಕ್ಕಳ ಹಕ್ಕುಗಳ ಹೋರಾಟಗಾರ ಕೈಲಾಸ್ ಸತ್ಯಾರ್ಥಿಯೊಂದಿಗೆ ನೀಡಲಾಗಿದೆ.
ಮಹಿಳೆಯರ ಹಕ್ಕುಗಳ ಪರ ಹೋರಾಟಗಾರ್ತಿ
೨೦೦೯ ರ ಆರಂಭದಲ್ಲಿ, ತನ್ನ ೧೧-೧೨ನೇ ವಯಸ್ಸಿನಲ್ಲಿ, ಅವಳು'ಬಿಬಿಸಿ'ಗಾಗಿ ಒಂದು ಗುಪ್ತನಾಮದ ಅಡಿಯಲ್ಲಿ ತಾಲಿಬಾನ್ ಆಡಳಿತದಲ್ಲಿ ತನ್ನ ಜೀವನವನ್ನು ವಿವರಿಸುತ್ತ ಕಣಿವೆಯ ಹಿಡಿತಕ್ಕಾಗಿ ತಾಲಿಬಾನಿಗಳ ಪ್ರಯತ್ನಗಳನ್ನು ಮತ್ತು ಬಾಲಕಿಯರ ಶಿಕ್ಷಣದ ಪ್ರಚಾರದ ಕುರಿತು ತನ್ನ ಅನಿಸಿಕೆಗಳನ್ನು ತಿಳಿಸುವ ಒಂದು ಬ್ಲಾಗ್ ಬರೆದಳು.
ನೋಬೆಲ್ ಶಾಂತಿ ಪ್ರಶಸ್ತಿಗೆ ಸೂಚನೆ
ಮುಂದಿನ ಬೇಸಿಗೆಯಲ್ಲಿ, ಅವಳ ಬದುಕನ್ನು ಚಿತ್ರೀಕರಿಸಿದ 'ನ್ಯೂಯಾರ್ಕ್ ಟೈಮ್ಸ್ ನ ಸಾಕ್ಷ್ಯಚಿತ್ರ'ವು ಸಿದ್ಧವಾಯಿತು. ಮಲಾಲಳು ಮುದ್ರಣ ಮತ್ತು ದೂರದರ್ಶನ ಮಾಧ್ಯಮಗಳಲ್ಲಿ ಸಂದರ್ಶನಗಳನ್ನು ಕೊಡುತ್ತ ಪ್ರಾಮುಖ್ಯತೆ ಪಡೆದಳು.ಸ್ವಾತ್ ಜಿಲ್ಲಾ ಮಕ್ಕಳ ಸಭೆಯ ಅಧ್ಯಕ್ಷಸ್ಥಾನವನ್ನು ಪಡೆದಳು. ಅವಳ ಹೆಸರನ್ನು ಡೆಸ್ಮಂಡ್ ಟುಟುರವರು  ಅಂತಾರಾಷ್ಟ್ರೀಯ ಮಕ್ಕಳ ಶಾಂತಿ ಪ್ರಶಸ್ತಿಗೆ ಸೂಚಿಸಿದರು. ಅವಳು ಪಾಕಿಸ್ತಾನದ ಮೊದಲ ರಾಷ್ಟ್ರೀಯ ಯುವ ಶಾಂತಿ ಪ್ರಶಸ್ತಿ ಗಳಿಸಿದಳು. ಕೆನಡಾದ ಮಂತ್ರಿ ಸೇರಿದಂತೆ ಅನೇಕ ಪ್ರಮುಖ ವ್ಯಕ್ತಿಗಳು, ನೊಬೆಲ್ ಶಾಂತಿ ಪ್ರಶಸ್ತಿ ಗೆ ಅವಳ ಹೆಸರು ಸೂಚಿಸುವ ಮನವಿಯನ್ನು ಬೆಂಬಲಿಸಿದ್ದಾರೆ.
ತಾಲಿಬಾನ್ ಬಂದೂಕಧಾರಿಗಳಿಂದ ಘಾಸಿ
೯ ಅಕ್ಟೋಬರ್ ೨೦೧೨ ರಂದು ಅವಳು ಒಂದು ಶಾಲಾ ಬಸ್ ನಲ್ಲಿ ಮನೆಗೆ ಹಿಂದಿರುಗುತ್ತಿರುವಾಗ ,ತಾಲಿಬಾನ್ ಬಂದೂಕುಧಾರಿಗಳು ಅವಳನ್ನು ಕೊಲ್ಲುವ ಪ್ರಯತ್ನದಲ್ಲಿ ತಲೆ ಮತ್ತು ಕುತ್ತಿಗೆಗೆ ಗುಂಡು ಹಾರಿಸಿದರು. ನಂತರದ ದಿನಗಳಲ್ಲಿ, ಅವರು ಪ್ರಜ್ಞಾಹೀನ ಸ್ಥಿತಿಯಲ್ಲಿ ಮತ್ತು ತುಂಬಾ ವಿಷಮಸ್ಥಿತಿಯಲ್ಲಿ ಇದ್ದಳು. ಯುನೈಟೆ ಡ್ ಕಿಂಗ್ಡಮ್ ನ ಒಂದು ಆಸ್ಪತ್ರೆಗೆ ಸಾಗಿಸಲು ಅನುವಾಗುವಷ್ಟು ಅವಳ ಸ್ಥಿತಿ ಸಾಕಷ್ಟು ಸುಧಾರಿಸಿತು. ಅಕ್ಟೋಬರ್ ೧೨ ರಂದು, ಪಾಕಿಸ್ತಾನದಲ್ಲಿ 50 ಇಸ್ಲಾಮಿಕ್ ಪಾದ್ರಿಗಳ ಒಂದು ಗುಂಪು, ಅವಳ ಕೊಲ್ಲಲು ನಡೆಸಿದ ಪ್ರಯತ್ನದ ವಿರುದ್ಧ ಫತ್ವಾ ಒಂದನ್ನು ಹೊರಡಿಸಿತು. ಆದರೆ ತಾಲಿಬಾನು ಮಲಾಲ ಮತ್ತು ಅವಳ ತಂದೆ, ಝಿಯಾಉದ್ದೀನರನ್ನು ಕೊಲ್ಲುವ ತನ್ನ ಉದ್ದೇಶವನ್ನು  ಪುನರುಚ್ಚರಿಸಿದೆ.
ವಿಶ್ವದ ಚಿಂತಕರ ಪಟ್ಟಿಯಲ್ಲಿ
ಮುಸ್ಲಿಂ ಹೆಣ್ಣು ಮಕ್ಕಳ ಶಿಕ್ಷಣದ ಹಕ್ಕಿಗೆ ಹೋರಾಡುತ್ತಿರುವ ಪಾಕೀಸ್ತಾನದ ಬಾಲಕಿ,' ಮಲಾಲಾ ಯೂಸುಫ್ ಝಾಯಿ', ವಿಶ್ವದ ೧೦೦ ಚಿಂತಕರ ಪಟ್ಟಿಯಲ್ಲಿ ೬ ನೆಯ ಸ್ಥಾನದಲ್ಲಿದ್ದಾರೆ.'ಮಯನ್ಮಾರ್ ದೇಶದ ಪ್ರಜಾಪ್ರಭುತ್ವಪರ ಹೋರಾಟಗಾರ್ತಿ ಆಂಗ್ ಸಾಂಗ್ ಸೂಕಿ,' ಮೊದಲ ಸ್ಥಾನದಲ್ಲಿ, ಹಾಗೂ ವಿದೇಶಾಂಗ ನೀತಿಗೆ ಸಂಬಂಧಿಸಿದ ನಿಯತಕಾಲಿಕೆಯ ಪಟ್ಟಿಯಲ್ಲಿ 'ಅಮೆರಿಕದ ಮೈಕ್ರೋಸಾಫ್ಟ್ ಕಂಪೆನಿಯ ಸ್ಥಾಪಕ, ಬಿಲ್ ಗೇಟ್ಸ್ ೫ ನೆಯ ಸ್ಥಾನದಲ್ಲಿ' ಮತ್ತು '೭ ನೆಯ ಸ್ಥಾನದಲ್ಲಿ ಅಮೆರಿಕದ ಪ್ರಸಕ್ತ ಅಧ್ಯಕ್ಷ ಬರಾಕ್ ಒಬಾಮ', ಇದ್ದಾರೆ.
ಮಲಾಲ ಶಾಲೆಗೆ
ಸುಮಾರು ೨ ತಿಂಗಳು ಆಸ್ಪತ್ರೆಯಲ್ಲಿ ಅತ್ಯಂತ ದಾರುಣ ಸ್ಥಿತಿಯಲ್ಲಿ ಚಿಕಿತ್ಸೆ ಪಡೆಯುತ್ತಿದ್ದ ೧೫ ವರ್ಷದ 'ಮಲಾಲ,' ಈಗ ಸಂಪೂರ್ಣಗುಣಹೊಂದಿ ಸನ್.೨೦೧೩ ರ, ಮಾರ್ಚ್ ೧೯ ರಿಂದ, ಶಾಲೆಗೆ ಹೋಗಲು ಪ್ರಾರಂಭಿಸಿದ್ದಾಳೆ. ಅವಳು ಹೋಗುತ್ತಿರುವುದು, ಅವಳು ವಾಸ ವಾಗಿರುವ ಮನೆಯ ಸಮೀಪದ ಮಧ್ಯ ಇಂಗ್ಲೆಂಡ್ ನ ಬರ್ಮಿಂಗ್ ಹ್ಯಾಮ್ ಉಪನಗರದಲ್ಲಿರುವ ಎಡ್ಗ್ ಬ್ಯಾಸ್ಟನ್ ಬಾಲಕಿಯರ ಶಾಲೆಗೆ. ಅವಳ ಶಾಲೆಗೆ ಹೋಗುವ ಕನಸು ಈಗ ನನಸಾಗಿದೆ. ಆಂಗ್ಲ ಶಾಲಾಮಕ್ಕಳು ತಮ್ಮ ೧೬ ನೆಯ ವಯಸ್ಸಿನಲ್ಲಿ, ಬರೆಯುವ ಪರೀಕ್ಷೆಗೆ ಪೂರ್ವಸಿದ್ಧವಾಗುವ ಆಶೆಯಿಂದ ಈಕ್ರಮ ಕೈಗೊಳ್ಳಲಾಗಿದೆ.
ಮಕ್ಕಳ ನೋಬೆಲ್ ಪ್ರಶಸ್ತಿಗೆ ನಾಮಾಂಕಿತ
ಸನ್. ೨೦೦೦ ನೇ ಇಸವಿಯಿಂದ ಮಕ್ಕಳ ನೋಬೆಲ್ ಪ್ರಶಸ್ತಿಯೆಂದೇ ಗುರುತಿಸಲ್ಪಡುವ ವಿಶ್ವಮಕ್ಕಳ ಫ್ರಶಸ್ತಿಯನ್ನು ನೀಡಲಾಗುತ್ತಿದೆ. ಒಟ್ಟಾರೆ ೧೧೦ ವಿಶ್ವದ ರಾಷ್ಟ್ರಗಳ ೬೦ ಸಾವಿರ ಶಾಲೆಗಳಲ್ಲಿ ಮಕ್ಕಳ ಹಕ್ಕುಗಳ ಬಗ್ಗೆ ಜಾಗೃತಿಮೂಡಿಸುವ ದೃಷ್ಟಿಯಿಂದ ಈ ಪ್ರಶಸ್ತಿಯನ್ನು ನೀಡ ಲಾಗುತ್ತಿದೆ. ೨೦೧೪ರ ಸಾಲಿನ ನೋಬೆಲ್ ಶಾಂತಿ ಪ್ರಶಸ್ತಿಯನ್ನು ಭಾರತದ ಕೈಲಾಸ್ ಸತ್ಯಾರ್ಥಿಯೊಂದಿಗೆ ಜಂಟಿಯಾಗಿ ನೀಡಲಾಗಿದೆ.
ಬಾಹ್ಯ ಸಂಪರ್ಕಗಳು
ವರ್ಗ:ಮಹಿಳೆಯರ ಹಕ್ಕುಗಳ ಪರ ಹೋರಾಟಗಾರ್ತಿ ವರ್ಗ:ನೊಬೆಲ್ ಶಾಂತಿ ಪ್ರಶಸ್ತಿ ಪುರಸ್ಕೃತರು ವರ್ಗ:ನೊಬೆಲ್ ಪ್ರಶಸ್ತಿ ಪುರಸ್ಕೃತರು
ಕುರುಬರದಿನ್ನಿ
ಕುರುಬರದಿನ್ನಿ ಗ್ರಾಮವು ಕರ್ನಾಟಕ ರಾಜ್ಯದ ವಿಜಯಪುರ ಜಿಲ್ಲೆಯ ಬಸವನ ಬಾಗೇವಾಡಿ ತಾಲ್ಲೂಕಿನಲ್ಲಿದೆ.
ಭೌಗೋಳಿಕ
ಗ್ರಾಮವು ಭೌಗೋಳಿಕವಾಗಿ ೧೬* ೩೨' ೧೦"x ಉತ್ತರ ಅಕ್ಷಾಂಶ ಮತ್ತು ೭೫* ೩೧' ೧೯" ಪೂರ್ವ ರೇಖಾಂಶದಲ್ಲಿ ಬರುತ್ತದೆ.
ಜನಸಂಖ್ಯೆ
ಗ್ರಾಮದಲ್ಲಿ ಜನಸಂಖ್ಯೆ ಸುಮಾರು 2500 ಇದೆ. ಅದರಲ್ಲಿ 1300 ಪುರುಷರು ಮತ್ತು 1200 ಮಹಿಳೆಯರು ಇದ್ದಾರೆ.
ಸಾಂಸ್ಕೃತಿಕ
ಮುಖ್ಯ ಭಾಷೆ ಕನ್ನಡ. ಆದರೆ ವಿವಿಧ ಸಂಸ್ಕೃತಿಗಳ ಪ್ರಭಾವದಿಂದಾಗಿ ಉರ್ದು, ಮರಾಠಿ ಮತ್ತು ಹಿಂದಿ ಮಿಶ್ರಿತ ವಿಶಿಷ್ಠವಾದ ಕನ್ನಡ. ಪ್ರಮುಖ ಆಹಾರ ಧಾನ್ಯ ಜೋಳ. ಜೊತೆಗೆ ಗೋಧಿ, ಅಕ್ಕಿ,ಮೆಕ್ಕೆ ಜೋಳ ಬೇಳೆಕಾಳುಗಳು. ಜವಾರಿ ಎಂದು ಗುರುತಿಸಲ್ಪಡುವ ವಿಶೇಷ ರುಚಿಯ ಕಾಯಿಪಲ್ಯ, ಸೊಪ್ಪುಗಳು ಹೆಸರುವಾಸಿ ಮತ್ತು ಸದಾಕಾಲವೂ ಲಭ್ಯ. ಜೋಳದ ರೊಟ್ಟಿ, ಸೇಂಗಾ ಚಟ್ನಿ, ಎಣ್ಣಿ ಬದನೆಯಕಾಯಿ ಪಲ್ಯ, ಕೆನೆಮೊಸರು ಕರ್ನಾಟಕದ ಮೂಲೆಮೂಲೆಗಳಲ್ಲಿ ಪ್ರಸಿದ್ಧಿ ಪಡೆದಿವೆ.
ಕಲೆ ಮತ್ತು ಸಂಸ್ಕೃತಿ
ಅಪ್ಪಟ ಉತ್ತರ ಕರ್ನಾಟಕ ಶೈಲಿಯ ಕಲೆಯನ್ನು ಒಳಗೊಂಡಿದೆ. ಪುರುಷರು ದೋತ್ರ, ನೆಹರು ಅಂಗಿ ಮತ್ತು ರೇಷ್ಮೆ  ರುಮಾಲು(ಪಟಕ) ಧರಿಸುತ್ತಾರೆ.ಮಹಿಳೆಯರು ಇಲಕಲ್ಲ ಸೀರೆ ಮತ್ತು ಖಾದಿ ಬಟ್ಟೆಗಳನ್ನು ಧರಿಸುತ್ತಾರೆ.
ಧರ್ಮ
ಗ್ರಾಮದಲ್ಲಿ ಹಿಂದೂ ಮತ್ತು ಮುಸ್ಲಿಂ  ಧರ್ಮದ ಜನರಿದ್ದಾರೆ.
ಮಸೀದಿ
ಗ್ರಾಮದಲ್ಲಿ ಮುಸ್ಲಿಂ ಸಮುದಾಯದ ದರ್ಗಾ ಹಾಗೂ ಮಸೀದಿ ಇದೆ.
ನೀರಾವರಿ
ಗ್ರಾಮದ ಪ್ರತಿಶತ  50  ಭಾಗ ಭೂಮಿ ಕಾಲುವೆ, ತೆರದ ಬಾವಿ, ಕೊಳವೆ ಬಾವಿಯಿಂದ ನೀರಾವರಿ ಇದ್ದು  ಪ್ರಮುಖವಾಗಿ ಕಬ್ಬು, ಮೆಕ್ಕೆಜೋಳ, ಜೋಳ, ಉಳ್ಳಾಗಡ್ಡಿ (ಈರುಳ್ಳಿ), ನಿಂಬೆಹಣ್ಣು , ಪಪ್ಪಾಯ, ಅರಿಶಿನ, ನೆಲಕಡಲೆ, ಶೇಂಗಾ(ಕಡಲೆಕಾಯಿ), ಸೂರ್ಯಕಾಂತಿ , ದ್ರಾಕ್ಷಿ , ದಾಳಿಂಬೆ, ಗೋಧಿ  ಹಾಗೂ  ಇತರೆ ಬೆಳೆಗಳನ್ನು  ಬೆಳೆಯುತ್ತಾರೆ.
ಕೃಷಿ ಮತ್ತು ತೋಟಗಾರಿಕೆ
ಗ್ರಾಮದ ಪ್ರಮುಖ ಉದ್ಯೋಗವೇ ಕೃಷಿ ಮತ್ತು ತೋಟಗಾರಿಕೆಯಾಗಿದೆ. ಈ ಕ್ಷೇತ್ರದಲ್ಲಿ ಸುಮಾರು ೭೫% ಜನರು ಕೆಲಸ ಮಾಡುತ್ತಾರೆ. ಗ್ರಾಮದಲ್ಲಿ ಕೇವಲ ೧೫% ಭೂಮಿ ಮಾತ್ರ ನೀರಾವರಿ ಹೊಂದಿದೆ. ಉಳಿದ ೮೫% ಭೂಮಿ ಮಳೆಯನ್ನೇ ಅವಲಂಭಿಸಿದೆ.
ಆರ್ಥಿಕತೆ
ಗ್ರಾಮದಲ್ಲಿ ಆರ್ಥಿಕ ವ್ಯವಸ್ಥೆ  ಮಧ್ಯಮ  ತರಗತಿಯಲ್ಲಿದೆ.
ಉದ್ಯೋಗ
ಗ್ರಾಮದಲ್ಲಿ ಫಲವತ್ತಾದ ಭೂಮಿ ಇದುವುದರಿಂದ ೭೦% ಜನಸಂಖ್ಯೆ  ಕೃಷಿಯಲ್ಲಿ ನಿರತರಾಗಿದ್ದಾರೆ. ಕೃಷಿಯು ಗ್ರಾಮದ ಪ್ರಮುಖ ಉದ್ಯೋಗವಾಗಿದೆ. ಇದರೊಂದಿಗೆ ಹೈನುಗಾರಿಕೆ, ಕೋಳಿ ಸಾಕಾಣಿಕೆ, ದನಗಳ ಸಾಕಾಣಿಕೆ ಉಪ ಕಸುಬುಗಳಾಗಿವೆ.
ಬೆಳೆ
ಆಹಾರ ಬೆಳೆಗಳು
ಜೋಳ, ಗೋಧಿ, ಮೆಕ್ಕೆಜೋಳ, ಸಜ್ಜೆ, ಕಡಲೆ, ತೊಗರಿ, ಹೆಸರು ಮತ್ತು ಕಡಲೆ ಇತ್ಯಾದಿ
ವಾಣಿಜ್ಯ ಬೆಳೆಗಳು
ದ್ರಾಕ್ಷಿ, ಕಬ್ಬು, ದಾಳಿಂಬೆ, ನಿಂಬೆ, ಮಾವು, ಬಾಳೆ, ಸೂರ್ಯಕಾಂತಿ, ಅರಿಸಿಣ, ಪಪ್ಪಾಯಿ, ಕಲ್ಲಂಗಡಿ, ಉಳ್ಳಾಗಡ್ಡಿ (ಈರುಳ್ಳಿ) ಮತ್ತು ಶೇಂಗಾ(ಕಡಲೆಕಾಯಿ) ಇತ್ಯಾದಿ.
ತರಕಾರಿ ಬೆಳೆಗಳು
ಬದನೆಕಾಯಿ, ಟೊಮ್ಯಾಟೊ, ಹೀರೇಕಾಯಿ, ನುಗ್ಗೆಕಾಯಿ, ಗೆಣಸು, ಗಜ್ಜರಿ, ಮೆಣಸಿನಕಾಯಿ, ಸೌತೆಕಾಯಿ, ಮೊಲಂಗಿ, ಅವರೆಕಾಯಿ, ಪಡವಲಕಾಯಿ, ಕುಂಬಳಕಾಯಿ, ಮೆಂತೆ ಪಲ್ಲೆ ಮತ್ತು ಕೊತಂಬರಿ ಇತ್ಯಾದಿ.
ಸಸ್ಯ
ಆಲದ ಮರ, ಬೇವಿನ ಮರ, ಜಾಲಿ ಮರ, ಹೈಬ್ರೀಡ್ ಜಾಲಿ ಮರ, ಮಾವಿನ ಮರ ಮತ್ತು ಅರಳಿ ಮರ ಇತ್ಯಾದಿ.
ಪ್ರಾಣಿ
ತೋಳ, ನರಿ, ಹಾವು, ಮೊಲ, ನವಿಲು, ಬೆಳ್ಳಕ್ಕಿ, ಗುಬ್ಬಿ, ಕಾಗೆ, ಕೋಗಿಲೆ ಇತ್ಯಾದಿ.
ಹಬ್ಬ
ಪ್ರತಿವರ್ಷ ಕಾರ ಹುಣ್ಣುಮೆ, ಯುಗಾದಿ, ದಸರಾ, ದೀಪಾವಳಿ, ನಾಗರ ಪಂಚಮಿ, ಉರಸು ಹಾಗೂ  ಮೊಹರಮ್  ಹಬ್ಬಗಳನ್ನು ಆಚರಿಸುತ್ತಾರೆ.
ಶಿಕ್ಷಣ
ಗ್ರಾಮದಲ್ಲಿ  ಸರಕಾರಿ ಹಿರಿಯ ಪ್ರಾಥಮಿಕ ಶಾಲೆ ಇದೆ.
ಸಾಕ್ಷರತೆ
ಗ್ರಾಮದ ಸಾಕ್ಷರತೆಯ ಪ್ರಮಾಣ  ಸುಮಾರು ೬೭%. ಅದರಲ್ಲಿ ೭೫% ಪುರುಷರು ಹಾಗೂ ೫೫% ಮಹಿಳೆಯರು ಸಾಕ್ಷರತೆ ಹೊಂದಿದೆ.
ರಾಜಕೀಯ
ಗ್ರಾಮವು ಬಿಜಾಪುರ ಲೋಕಸಭಾ ಕ್ಷೇತ್ರದ ವ್ಯಾಪ್ತಿಯಲ್ಲಿ ಬರುತ್ತದೆ.
ಬಿಜಾಪುರ
ಕರ್ನಾಟಕ
ವರ್ಗ:ಬಸವನ ಬಾಗೇವಾಡಿ ತಾಲ್ಲೂಕಿನ ಹಳ್ಳಿಗಳು ವರ್ಗ:ಬಿಜಾಪುರ ಜಿಲ್ಲೆ ವರ್ಗ:ಬಸವನ ಬಾಗೇವಾಡಿ ತಾಲ್ಲೂಕು
ವಿಪತ್ತು ಸನ್ನದ್ಧತೆ
ತುರ್ತುಸ್ಥಿತಿ ನಿರ್ವಹಣೆ ಎಂಬುದು,  ಸಂಸ್ಥೆಯ ಕಾರ್ಯತಂತ್ರದ ನಿರ್ವಹಣಾ ಪ್ರಕ್ರಿಯೆಗಳೊಂದಿಗೆ ವ್ಯವಹರಿಸುವ ಅಂತರಶಾಸ್ತ್ರೀಯ ಕ್ಷೇತ್ರವೊಂದರ ಸಾರ್ವತ್ರಿಕ ಹೆಸರಾಗಿದೆ. ವಿಪತ್ತುಗಳು ಅಥವಾ ದುರ್ಘಟನೆಗಳನ್ನು ಉಂಟುಮಾಡಬಲ್ಲ ಹಾನಿಯ ಅಪಾಯಗಳಿಂದ ಸಂಘಟನೆ/ಸಂಸ್ಥೆಯೊಂದರ ನಿರ್ಣಾಯಕ ಸ್ವತ್ತುಗಳನ್ನು ಸಂರಕ್ಷಿಸಲೆಂದು, ಮತ್ತು ಅವುಗಳ ಯೋಜಿತ ಜೀವಿತಾವಧಿಯೊಳಗೆ ಅವುಗಳ ನಿರಂತರತೆಯನ್ನು ಖಾತ್ರಿಪಡಿಸಲೆಂದು ಈ ಪ್ರಕ್ರಿಯೆಗಳನ್ನು ಬಳಸಲಾಗುತ್ತದೆ. ಸ್ವತ್ತುಗಳು ಒಂದೋ ಸಜೀವ ವಸ್ತುಗಳಾಗಿ, ನಿರ್ಜೀವ ವಸ್ತುಗಳಾಗಿ, ಸಾಂಸ್ಕೃತಿಕ ಅಥವಾ ಆರ್ಥಿಕ ವಸ್ತುಗಳಾಗಿ ವರ್ಗೀಕರಿಸಲ್ಪಡುತ್ತವೆ. ಅಪಾಯಗಳನ್ನು ಅವುಗಳ ಪರಿಣಾಮದ ಆಧಾರದ ಮೇಲೆ ಸ್ವಾಭಾವಿಕ ಅಥವಾ ಮಾನವ-ನಿರ್ಮಿತ ಎಂಬುದಾಗಿ ವರ್ಗೀಕರಿಸಲಾಗುತ್ತದೆ. ಪ್ರಕ್ರಿಯೆಗಳ ಗುರುತಿಸುವಿಕೆಯಲ್ಲಿ ನೆರವಾಗಲೆಂದು ಸಮಗ್ರ ಕಾರ್ಯತಂತ್ರದ ನಿರ್ವಹಣಾ ಪ್ರಕ್ರಿಯೆಯನ್ನು ನಾಲ್ಕು ಕ್ಷೇತ್ರಗಳಾಗಿ ವಿಭಜಿಸಲಾಗಿದೆ. ಅಪಾಯವನ್ನು ತಗ್ಗಿಸುವುದು, ಅಪಾಯಕ್ಕೆ ಪ್ರತಿಕ್ರಿಯಿಸುವುದಕ್ಕಾಗಿ ಸಂಪನ್ಮೂಲಗಳನ್ನು ಸಜ್ಜುಗೊಳಿಸುವುದು, ಅಪಾಯದಿಂದ ಉಂಟಾದ ವಾಸ್ತವಿಕ ಹಾನಿಗೆ ಪ್ರತಿಕ್ರಿಯಿಸುವುದು ಮತ್ತು ಮತ್ತಷ್ಟು ಹಾನಿಯಾಗದಂತೆ ಸೀಮಿತಗೊಳಿಸುವುದು (ಉದಾಹರಣೆಗೆ, ತುರ್ತುಸ್ಥಿತಿ ಸ್ಥಳಾಂತರಿಸುವಿಕೆ, ಸಂಪರ್ಕ ನಿಷೇಧ, ಸಾಮೂಹಿಕ ನಿರ್ಮಲೀಕರಣ, ಇತ್ಯಾದಿ), ಹಾಗೂ ಅಪಾಯದ ಘಟನೆಯು ಸಂಭವಿಸುವುದಕ್ಕೆ ಮುಂಚಿತವಾಗಿದ್ದ ಸ್ಥಿತಿಗೆ ಎಷ್ಟು ಸಾಧ್ಯವೋ ಅಷ್ಟು ನಿಕಟವಾಗಿ ಮರಳುವುದು ಇವೇ ಮೊದಲಾದವುಗಳೊಂದಿಗೆ ಈ ನಾಲ್ಕು ಕ್ಷೇತ್ರಗಳು ಸಾಮಾನ್ಯವಾಗಿ ವ್ಯವಹರಿಸುತ್ತವೆ. ಒಂದೇ ರೀತಿಯ ಪ್ರಕ್ರಿಯೆಗಳನ್ನು ಹಂಚಿಕೊಳ್ಳುವ ಮೂಲಕ ಸಾರ್ವಜನಿಕ ಮತ್ತು ಖಾಸಗಿ ವಲಯಗಳೆರಡರಲ್ಲೂ ಸದರಿ ಕ್ಷೇತ್ರವು ಕಂಡುಬರುತ್ತದೆಯಾದರೂ, ಅದು ವಿಭಿನ್ನ ಗಮನಗಳನ್ನು ಹೊಂದಿರುತ್ತದೆ ಎಂದು ಹೇಳಬಹುದು. ತುರ್ತುಸ್ಥಿತಿ ನಿರ್ವಹಣೆ ಎಂಬುದು ಒಂದು ಕಾರ್ಯತಂತ್ರದ ಪ್ರಕ್ರಿಯೆಯೇ ಹೊರತು,  ಯುದ್ಧತಂತ್ರದ ಪ್ರಕ್ರಿಯೆಯಲ್ಲ; ಹೀಗಾಗಿ ಇದು ಸಂಸ್ಥೆಯೊಂದರಲ್ಲಿ ಕಾರ್ಯ ನಿರ್ವಹಣಾಧಿಕಾರಿಯ ಮಟ್ಟ ದಲ್ಲಿ ಸಾಮಾನ್ಯವಾಗಿ ಉಳಿದುಕೊಳ್ಳುತ್ತದೆ. ಸಾಮಾನ್ಯವಾಗಿ ಇದು ನೇರ ಅಧಿಕಾರವನ್ನು ಹೊಂದಿಲ್ಲವಾದರೂ, ಸಾಮಾನ್ಯ ಗುರಿಯೊಂದನ್ನು ಪರಿಗಣನೆಯಲ್ಲಿಟ್ಟುಕೊಂಡು ಸಂಸ್ಥೆಯೊಂದರ ಎಲ್ಲಾ ಭಾಗಗಳ ಮೇಲೂ ಗಮನ ಹರಿಸಲಾಗುತ್ತಿದೆ ಎಂಬುದನ್ನು ಖಾತ್ರಿಪಡಿಸುವುದಕ್ಕೆ ಸಂಬಂಧಿಸಿದ ಒಂದು ಸಲಹೆ ನೀಡುವ ಅಥವಾ ಸುಸಂಘಟಿತವಾಗಿಸುವ ಚಟುವಟಿಕೆಯಾಗಿ ಇದು ಕಾರ್ಯನಿರ್ವಹಿಸುತ್ತದೆ. ಸಂಸ್ಥೆಯ ಎಲ್ಲಾ ಮಟ್ಟಗಳಲ್ಲಿ ತುರ್ತುಸ್ಥಿತಿ ಯೋಜನೆಗಳ ಒಂದು ಸಂಪೂರ್ಣವಾದ ಸಮನ್ವಯವಾಗುವುದರ ಮೇಲೆ ತುರ್ತುಸ್ಥಿತಿಯ ಪರಿಣಾಮಕಾರಿ ನಿರ್ವಹಣೆಯು ನೆಚ್ಚಿಕೊಳ್ಳುತ್ತದೆ; ಅಷ್ಟೇ ಅಲ್ಲ, ತುರ್ತುಸ್ಥಿತಿಯನ್ನು ನಿರ್ವಹಿಸುವುದಕ್ಕೆ ಹೊಣೆಗಾರರಾಗಿರುತ್ತವೆ ಹಾಗೂ ಮೇಲಿನ ಮಟ್ಟಗಳಿಂದ ಸಂಪನ್ಮೂಲಗಳು ಮತ್ತು ನೆರವನ್ನು ಪಡೆಯುವುದಕ್ಕೆ ಸಂಬಂಧಿಸಿದಂತೆ ಸಂಸ್ಥೆಯ ಅತಿ ಕೆಳಗಿನ ಮಟ್ಟಗಳು ಹೊಣೆಗಾರರಾಗಿರುತ್ತವೆ.
ಕಾರ್ಯಸೂಚಿಯನ್ನು ನೋಡಿಕೊಳ್ಳುತ್ತಿರುವ ಸಂಸ್ಥೆಯಲ್ಲಿನ ಅತ್ಯಂತ ಹಿರಿಯ ವ್ಯಕ್ತಿಯನ್ನು ಓರ್ವ ತುರ್ತುಸ್ಥಿತಿ ನಿರ್ವಾಹಕ ಎಂಬುದಾಗಿ ಸಾಮಾನ್ಯವಾಗಿ ಕರೆಯಲಾಗುತ್ತದೆ; ಅಥವಾ ಸದರಿ ಕ್ಷೇತ್ರದಲ್ಲಿ ಬಳಸಲಾಗುವ ಪರಿಭಾಷೆಯನ್ನು ಆಧರಿಸಿ ಒಂದು ಜನ್ಯ ಸ್ವರೂಪದಿಂದ (ಉದಾಹರಣೆಗೆ, ವ್ಯವಹಾರ ನಿರಂತರತೆಯ ನಿರ್ವಾಹಕ) ಆತನನ್ನು ಉಲ್ಲೇಖಿಸಲಾಗುತ್ತದೆ.
ಈ ಅರ್ಥ ನಿರೂಪಣೆಯ ಅಡಿಯಲ್ಲಿ ಬರುವ ಕ್ಷೇತ್ರಗಳಲ್ಲಿ ಇವು ಸೇರಿವೆ:
ಹಂತಗಳು ಮತ್ತು ವೃತ್ತಿಪರ ಚಟುವಟಿಕೆಗಳು
ಸ್ಥಳೀಯ ಆರ್ಥಿಕ ಮತ್ತು ಸಾಮಾಜಿಕ ಸ್ಥಿತಿಗತಿಗಳ ಮೇಲೆ ನಿರ್ವಹಣೆಯ ಸ್ವರೂಪವು ಅವಲಂಬಿಸುತ್ತದೆ. ಒಂದು ದೃಷ್ಟಿಯಿಂದ ನೋಡಿದರೆ, ಆರ್ಥಿಕ ವಿಪತ್ತುಗಳು ಏಕೈಕ ನಿಜವಾದ ವಿಪತ್ತುಗಳಾಗಿವೆ ಎಂಬುದಾಗಿ ಫ್ರೆಡ್‌ ಕ್ಯೂನಿಯಂಥ ಕೆಲವೊಂದು ವಿಪತ್ತು ಪರಿಹಾರ ಪರಿಣಿತರು ಉಲ್ಲೇಖಿಸಿದ್ದಾರೆ. ಮೂಲಸೌಕರ್ಯ, ಸಾರ್ವಜನಿಕ ಅರಿವು, ಮತ್ತು ಮಾನವ ನ್ಯಾಯದ ವಿವಾದಾಂಶಗಳ ಕುರಿತಾದ ದೀರ್ಘಾವಧಿಯ ಕಾರ್ಯವನ್ನು ತುರ್ತುಸ್ಥಿತಿ ನಿರ್ವಹಣಾ ಚಕ್ರವು ಒಳಗೊಂಡಿರಬೇಕಾಗುತ್ತದೆ ಎಂಬುದಾಗಿ ಕ್ಯೂನಿಯಂಥ ಪರಿಣಿತರು ಬಹಳ ಹಿಂದೆಯೇ ಉಲ್ಲೇಖಿಸಿದ್ದಾರೆ. ತುರ್ತುಸ್ಥಿತಿ ನಿರ್ವಹಣೆಯ ಪ್ರಕ್ರಿಯೆಯು ನಾಲ್ಕು ಹಂತಗಳನ್ನು ಒಳಗೊಂಡಿರುತ್ತದೆ. ಅವುಗಳೆಂದರೆ: ತಗ್ಗಿಸುವಿಕೆ, ಸನ್ನದ್ಧತೆ, ಪ್ರತಿಕ್ರಿಯೆ, ಮತ್ತು ಚೇತರಿಕೆ. ಸ್ವದೇಶ ಭದ್ರತೆಯ ಇಲಾಖೆ ಮತ್ತು FEMAಗಳು "ಚೇತರಿಸಿಕೊಳ್ಳುವಿಕೆ" ಮತ್ತು "ತಡೆಯುವಿಕೆ"ಯಂಥ ಪರಿಭಾಷೆಗಳನ್ನು EMನ ಮಾದರಿಯ ಒಂದು ಭಾಗವಾಗಿ ಇತ್ತೀಚೆಗಷ್ಟೇ ಅಳವಡಿಸಿಕೊಂಡಿವೆ. 'ತಡೆಯುವಿಕೆ' ಎಂಬ ಪರಿಭಾಷೆಯನ್ನು 2006ರ ಅಕ್ಟೋಬರ್‌ನಲ್ಲಿ ಕಾಯಿದೆಯಾಗಿ 2006ರ PKEMA ಆದೇಶಿಸಿತು ಮತ್ತು 2007ರ ಮಾರ್ಚ್‌ 31ರಂದು ಇದು ಶಾಸನವಾಗಿ ಜಾರಿಗೆ ಬಂದಿತು. ಈ ಎರಡು ಪರಿಭಾಷೆಗಳ ಅರ್ಥ ನಿರೂಪಣೆಗಳು ಪ್ರತ್ಯೇಕ ಹಂತಗಳಾಗಿ ಸುಲಭವಾಗಿ ಹೊಂದಿಕೊಳ್ಳುವುದಿಲ್ಲ. ಅರ್ಥ ವಿವರಣೆಯ ಅನುಸಾರವಾಗಿ ಹೇಳುವುದಾದರೆ, ತಡೆಯುವಿಕೆ ಎಂಬುದು 100% ತಗ್ಗಿಸುವಿಕೆಯಾಗಿದೆ. ನಾಲ್ಕು ಹಂತಗಳ ಗುರಿಯನ್ನು ಚೇತರಿಸಿಕೊಳ್ಳುವಿಕೆಯು ವಿವರಿಸುತ್ತದೆ: ಇದು ದುರ್ಘಟನೆ ಅಥವಾ ಬದಲಾವಣೆಯಿಂದ ಚೇತರಿಸಿಕೊಳ್ಳುವಲ್ಲಿನ ಅಥವಾ ಅದರೊಂದಿಗೆ ಸುಲಭವಾಗಿ ಹೊಂದಿಕೊಳ್ಳುವಲ್ಲಿನ ಒಂದು ಸಾಮರ್ಥ್ಯವಾಗಿರುತ್ತದೆ.
ತಗ್ಗಿಸುವಿಕೆ
ಅಪಾಯಗಳು ಒಟ್ಟಾರೆಯಾಗಿ ವಿಪತ್ತುಗಳಾಗಿ ಬೆಳೆಯದಂತೆ ತಡೆಗಟ್ಟಲು ತಗ್ಗಿಸುವಿಕೆಯ ಪ್ರಯತ್ನಗಳು ಪ್ರಯತ್ನಿಸುತ್ತವೆ, ಅಥವಾ ವಿಪತ್ತುಗಳ ಸಂಭವಿಸಿದಾಗ ಅವುಗಳ ಪ್ರಭಾವಗಳನ್ನು ತಗ್ಗಿಸಲು ಅವು ಪ್ರಯತ್ನಿಸುತ್ತವೆ. ಅಪಾಯದ ತಗ್ಗಿಸುವಿಕೆ ಅಥವಾ ನಿರ್ಮೂಲಗೊಳಿಸುವಿಕೆಗೆ ಸಂಬಂಧಿಸಿದ ದೀರ್ಘಾವಧಿಯ ಕ್ರಮಗಳ ಕುರಿತಾಗಿ ತಗ್ಗಿಸುವಿಕೆಯ ಹಂತವು ಗಮನಹರಿಸುವುದರಿಂದ, ಈ ಹಂತವು ಇತರ ಹಂತಗಳಿಗಿಂತ ಭಿನ್ನವಾಗಿರುತ್ತದೆ. ಒಂದು ವಿಪತ್ತು ಸಂಭವಿಸಿದ ನಂತರ ತಗ್ಗಿಸುವಿಕೆಯ ಕಾರ್ಯತಂತ್ರಗಳನ್ನು ಪ್ರಯೋಗಿಸಿದ್ದೇ ಆದಲ್ಲಿ, ಅವನ್ನು ಕಾರ್ಯರೂಪಕ್ಕೆ ತರುವುದನ್ನು ಚೇತರಿಕೆಯ ಪ್ರಕ್ರಿಯೆಯ ಒಂದು ಭಾಗವಾಗಿ ಪಡಿಗಣಿಸಬಹುದು. ಉಪಶಾಮಕ ಕ್ರಮಗಳು ರಾಚನಿಕ ಸ್ವರೂಪವನ್ನು ಹೊಂದಿರಬಹುದು ಅಥವಾ ರಾಚನಿಕವಲ್ಲದ ಸ್ವರೂಪವನ್ನು ಹೊಂದಿರಬಹುದು. ಪ್ರವಾಹ ತಡೆಗಳಂಥ ತಾಂತ್ರಿಕ ಪರಿಹಾರೋಪಾಯಗಳನ್ನು ರಾಚನಿಕ ಕ್ರಮಗಳು ಬಳಸಿಕೊಳ್ಳುತ್ತವೆ. ರಾಚನಿಕವಲ್ಲದ ಕ್ರಮಗಳಲ್ಲಿ ಶಾಸನ ರಚನೆ, ಭೂ-ಬಳಕೆಯನ್ನು ಯೋಜಿಸುವಿಕೆ (ಉದಾಹರಣೆಗೆ, ಉದ್ಯಾನವನಗಳಂಥ ಅನಾವಶ್ಯಕವಾದ ಭೂಮಿಯನ್ನು ಪ್ರವಾಹ ವಲಯಗಳಾಗಿ ಬಳಸುವಂತೆ ನಿಯೋಜಿಸುವುದು), ಮತ್ತು ವಿಮೆ ಮೊದಲಾದವು ಸೇರಿವೆ. ಅಪಾಯಗಳ ಪ್ರಭಾವವನ್ನು ತಗ್ಗಿಸುವುದಕ್ಕೆ ಸಂಬಂಧಿಸಿದಂತೆ ತಗ್ಗಿಸುವಿಕೆಯು ಅತ್ಯಂತ ವೆಚ್ಚ-ಪರಿಣಾಮಶೀಲ ವಿಧಾನವಾಗಿದೆಯಾದರೂ, ಇದು ಎಲ್ಲ ಸಮಯಗಳಲ್ಲೂ ಹೊಂದಿಕೊಳ್ಳುವುದಿಲ್ಲ. ಸ್ಥಳಾಂತರಿಸುವಿಕೆ, ಕಟ್ಟುಪಾಡುಗಳನ್ನು ಪಾಲಿಸಲು (ಕಡ್ಡಾಯದ ಸ್ಥಳಾಂತರಿಸುವಿಕೆಗಳಂಥವು) ನಿರಾಕರಿಸುವವರ ವಿರುದ್ಧದ ನಿರ್ಬಂಧಗಳು, ಮತ್ತು ಸಂಭಾವ್ಯ ಅಪಾಯಗಳ ಕುರಿತಾಗಿ ಸಾರ್ವಜನಿಕರೊಂದಿಗೆ ಸಂವಹನೆ ನಡೆಸುವುದು ಇವುಗಳಿಗೆ ಸಂಬಂಧಿಸಿದಂತಿರುವ ಕಟ್ಟುಪಾಡುಗಳನ್ನು ಒದಗಿಸುವುದು ತಗ್ಗಿಸುವಿಕೆಯಲ್ಲಿ ಸೇರಿರುವುದಿಲ್ಲ. ಕೆಲವೊಂದು ರಾಚನಿಕ ಸ್ವರೂಪದ ತಗ್ಗಿಸುವಿಕೆಯ ಕ್ರಮಗಳು ಪರಿಸರ ವ್ಯವಸ್ಥೆಯ ಮೇಲೆ ಪ್ರತಿಕೂಲ ಪ್ರಭಾವಗಳನ್ನು ಹೊಂದಿರಬಹುದು.
ಅಪಾಯಗಳ ಗುರುತಿಸುವಿಕೆಯು ತಗ್ಗಿಸುವಿಕೆಗೆ ಸಂಬಂಧಿಸಿದ ಒಂದು ಪೂರ್ವವರ್ತಿ ಚಟುವಟಿಕೆಯಾಗಿದೆ. ಅಪಾಯಗಳನ್ನು ಗುರುತಿಸುವ ಮತ್ತು ಮೌಲ್ಯಮಾಪನ ಮಾಡುವ ಪ್ರಕ್ರಿಯೆಗೆ ಭೌತಿಕವಾಗಿ ಅಪಾಯವನ್ನು ಅಳೆಯುವಿಕೆ ಎಂದು ಉಲ್ಲೇಖಿಸಲಾಗುತ್ತದೆ. ಹಾನಿ-ಉದ್ದೇಶಿತ ಅಪಾಯವು (R_h), ನಿರ್ದಿಷ್ಟ ಅಪಾಯವೊಂದರ ಸಂಭವನೀಯತೆ ಮತ್ತು ಪ್ರಭಾವದ ಮಟ್ಟ ಈ ಎರಡನ್ನೂ ಸಂಯೋಜಿಸುತ್ತದೆ. ಅಪಾಯವನ್ನು ಅದಕ್ಕೆ ಸಂಬಂಧಿಸಿದ ಸಮುದಾಯಗಳ ಈಡಾಗುವಿಕೆಯಿಂದ ಗುಣಿಸಿದಾಗ ಬರುವ ಉತ್ಪನ್ನವು ಒಂದು ಅಪಾಯದ ದುರ್ಘಟನಾ ಮಾದರಿಯ ನಿರೂಪಣೆಯಾಗಿರುತ್ತದೆ ಎಂಬುದಾಗಿ ಈ ಕೆಳಗೆ ತೋರಿಸಿರುವ ಸಮೀಕರಣವು ಹೇಳುತ್ತದೆ. ಅಪಾಯವು ಉನ್ನತವಾದಷ್ಟೂ, ಹಾನಿ-ಉದ್ದೇಶಿತ ಈಡಾಗುವಿಕೆಗಳು ತಗ್ಗಿಸುವಿಕೆ ಮತ್ತು ಸನ್ನದ್ಧತೆ ಪ್ರಯತ್ನಗಳಿಗೆ ಗುರಿಯಾಗುವ ರೀತಿಯೂ ತುರ್ತಾಗಿರುತ್ತದೆ. ಆದಾಗ್ಯೂ, ಅಲ್ಲಿ ಒಂದು ವೇಳೆ ಈಡಾಗುವಿಕೆಯು ಇಲ್ಲದಿದ್ದಲ್ಲಿ ಅಲ್ಲಿ ಅಪಾಯವಿರುವುದಿಲ್ಲ; ಯಾರೂ ವಾಸಿಸದ ಮರುಭೂಮಿಯೊಂದರಲ್ಲಿ ಸಂಭವಿಸುವ ಒಂದು ಭೂಕಂಪವು ಇದಕ್ಕೆ ಉದಾಹರಣೆಗೆಯಾಗಿದೆ.
ಸನ್ನದ್ಧತೆ
ಸನ್ನದ್ಧತೆ ಎಂಬುದು ಯೋಜಿಸುವಿಕೆ, ಸಂಘಟಿಸುವಿಕೆ, ತರಬೇತಿ ನೀಡುವಿಕೆ, ಸಜ್ಜುಗೊಳಿಸುವಿಕೆ, ಆಚರಣೆಗೆ ತರುವಿಕೆ, ಮೌಲ್ಯಮಾಪನ ಮತ್ತು ಸುಧಾರಣೆ ಚಟುವಟಿಕೆಗಳ ಒಂದು ನಿರಂತರ ಚಕ್ರವಾಗಿದೆ; ಸ್ವಾಭಾವಿಕ ವಿಪತ್ತುಗಳು, ಭಯೋತ್ಪಾದನಾ ಕೃತ್ಯಗಳು, ಮತ್ತು ಇತರ ಮನುಷ್ಯ-ನಿರ್ಮಿತ ವಿಪತ್ತುಗಳ ಪ್ರಭಾವಗಳನ್ನು ತಡೆಗಟ್ಟಲು, ಅವುಗಳಿಂದ ಸಂರಕ್ಷಿಸಲು, ಅವುಗಳಿಗೆ ಪ್ರತಿಕ್ರಿಯಿಸಲು, ಅವುಗಳಿಂದ ಚೇತರಿಸಿಕೊಳ್ಳಲು ಮತ್ತು ಅವುಗಳನ್ನು ತಗ್ಗಿಸಲು ಇರುವ ಸಾಮರ್ಥ್ಯಗಳ ಪರಿಣಾಮಕಾರಿ ಹೊಂದಾಣಿಕೆ ಮತ್ತು ವರ್ಧನೆಯನ್ನು ಖಾತ್ರಿಪಡಿಸುವುದು ಮೇಲಿನ ಎಲ್ಲಾ ಚಟುವಟಿಕೆಗಳ ಉದ್ದೇಶವಾಗಿರುತ್ತದೆ.
ಸನ್ನದ್ಧತೆಯ ಹಂತದಲ್ಲಿ, ಅವುಗಳ ಅಪಾಯಗಳನ್ನು ನಿರ್ವಹಿಸುವುದಕ್ಕೆ ಮತ್ತು ಎದುರಿಸುವುದಕ್ಕೆ ಬೇಕಿರುವ ಕ್ರಮದ ಯೋಜನೆಗಳನ್ನು ತುರ್ತುಸ್ಥಿತಿಯ ನಿರ್ವಾಹಕರು ಅಭಿವೃದ್ಧಿಪಡಿಸುತ್ತಾರೆ ಹಾಗೂ ಇಂಥ ಯೋಜನೆಗಳನ್ನು ಕಾರ್ಯರೂಪಕ್ಕೆ ತರಲು ಅಗತ್ಯವಿರುವ ಅವಶ್ಯಕ ಸಾಮರ್ಥ್ಯಗಳನ್ನು ನಿರ್ಮಿಸಲು ಕ್ರಮ ಕೈಗೊಳ್ಳುತ್ತಾರೆ. ಸಾಮಾನ್ಯ ಸನ್ನದ್ಧತಾ ಕ್ರಮಗಳಲ್ಲಿ ಇವು ಸೇರಿವೆ:
ದುರ್ಘಟನೆಯ ಭವಿಷ್ಯವು ಸನ್ನದ್ಧತೆಯ ಇನ್ನೊಂದು ಮಗ್ಗುಲಾಗಿದ್ದು, ಇದು ಒಂದು ನಿರ್ದಿಷ್ಟ ಘಟನೆಯಲ್ಲಿ ಎಷ್ಟು ಸಂಖ್ಯೆಯ ಸಾವುಗಳು ಅಥವಾ ಪೆಟ್ಟುಗಳು ಸಂಭವಿಸಬಹುದು ಎಂಬುದನ್ನು ನಿರೀಕ್ಷಿಸುವುದರ ಅಧ್ಯಯನವಾಗಿದೆ. ಒಂದು ನಿರ್ದಿಷ್ಟ ಬಗೆಯ ಘಟನೆಗೆ ಪ್ರತಿಕ್ರಿಯಿಸಲು ಯಾವ ಸಂಪನ್ಮೂಲಗಳನ್ನು ಯುಕ್ತ ಸ್ಥಳದಲ್ಲಿ ಇರಿಸುವುದು ಅಗತ್ಯ ಎಂಬುದರ ಕುರಿತಾದ ಪರಿಕಲ್ಪನೆಯೊಂದನ್ನು ಇದು ಯೋಜಕರಿಗೆ ನೀಡುತ್ತದೆ.
ಯೋಜಿಸುವಿಕೆಯ ಹಂತದಲ್ಲಿರುವ ತುರ್ತುಸ್ಥಿತಿ ನಿರ್ವಾಹಕರು ಸಂದರ್ಭಕ್ಕೆ ಹೊಂದಿಕೊಳ್ಳುವ ರೀತಿಯಲ್ಲಿ ಇರಬೇಕಾಗುತ್ತದೆ; ಅಂದರೆ, ಅವರು ಅಪಾಯಗಳನ್ನು ಮತ್ತು ಅವುಗಳ ಅನುಗುಣವಾದ ಪ್ರದೇಶಗಳ ಮುಖಗಳನ್ನು ಜಾಗರೂಕವಾಗಿ ಗುರುತಿಸಬೇಕಾಗುತ್ತದೆ ಹಾಗೂ ಅಸಾಂಪ್ರದಾಯಿಕವಾದ, ಮತ್ತು ಅಸಾಧಾರಣವಾದ ಬೆಂಬಲದ ವಿಧಾನವನ್ನು ಅವರು ಅಳವಡಿಸಿಕೊಳ್ಳಬೇಕಾಗುತ್ತದೆ. ಪ್ರದೇಶವನ್ನು ಅವಲಂಬಿಸಿ, ಪುರಸಭೆಯ ಅಥವಾ ಖಾಸಗಿ ವಲಯದ ತುರ್ತುಸ್ಥಿತಿ ಸೇವೆಗಳನ್ನು ಕ್ಷಿಪ್ರವಾಗಿ ಕುಗ್ಗಿಸಬಹುದು ಮತ್ತು ಅಗಾಧವಾಗಿ ತೆರಿಗೆ ವಿಧಿಸಬಹುದು. ಬಯಸಿದ ಸಂಪನ್ಮೂಲಗಳನ್ನು ನೀಡುವ ಸರ್ಕಾರೇತರ ಸಂಘಟನೆಗಳನ್ನು ಯೋಜನೆಯ ಆರಂಭಿಕ ಹಂತಗಳಲ್ಲಿ ಗುರುತಿಸಬೇಕು, ಮತ್ತು ಕ್ರಮಬದ್ಧತೆಯೊಂದಿಗೆ ಅವನ್ನು ಅನುಷ್ಠಾನಗೊಳಿಸಬೇಕು; ಅಂದರೆ, ಸ್ಥಳಾಂತರಿಸಲ್ಪಟ್ಟ ಮನೆ ಮಾಲೀಕರ ಸಾಗಾಣಿಕೆಯನ್ನು ಸ್ಥಳೀಯ ಕಾರ್ಯಕ್ಷೇತ್ರದ ಶಾಲಾ ಬಸ್ಸುಗಳ ನೆರವಿನಿಂದ ನಿರ್ವಹಿಸಬೇಕು, ಪ್ರವಾಹದ ಬಲಿಪಶುಗಳ ಸ್ಥಳಾಂತರಿಸುವಿಕೆಯನ್ನು ಅಗ್ನಿಶಾಮಕ ಇಲಾಖೆಗಳು ಮತ್ತು ರಕ್ಷಣಾ ಪಡೆಗಳ ನಡುವಿನ ಪರಸ್ಪರ ಸಹಾಯಕ ಒಪ್ಪಂದಗಳ ನೆರವಿನಿಂದ ನಿರ್ವಹಿಸಬೇಕು.
ಪ್ರತಿಕ್ರಿಯೆ
ಅವಶ್ಯಕ ತುರ್ತುಸ್ಥಿತಿ ಸೇವೆಗಳನ್ನು ಮತ್ತು ಮೊದಲ ಪ್ರತಿಕ್ರಿಯಾದಾರರನ್ನು ವಿಪತ್ತು ಪ್ರದೇಶದಲ್ಲಿ ಸಜ್ಜುಗೊಳಿಸುವುದು ಪ್ರತಿಕ್ರಿಯೆ ಹಂತದಲ್ಲಿ ಸೇರಿರುತ್ತದೆ. ಅಗ್ನಿಶಾಮಕ ಸೇವೆಗಳು, ಆರಕ್ಷಕ ಮತ್ತು ಸಂಚಾರಿ ಚಿಕಿತ್ಸಾಲಯದ ತಂಡಗಳಂಥ ಪ್ರಧಾನ ತುರ್ತುಸ್ಥಿತಿಯ ಸೇವೆಗಳ ಒಂದು ಮೊದಲ ಸ್ತರವನ್ನು ಇದು ಒಳಗೊಳ್ಳುವ ಸಾಧ್ಯತೆ ಇರುತ್ತದೆ. ಇದನ್ನು ಒಂದು ಸೇನಾ ಕಾರ್ಯಾಚರಣೆಯ ರೀತಿಯಲ್ಲಿ ನಿರ್ವಹಿಸಿದಾಗ, ಇದನ್ನು ವಿಪತ್ತು ಪರಿಹಾರ ಕಾರ್ಯಾಚರಣೆ (ಡಿಸಾಸ್ಟರ್‌ ರಿಲೀಫ್‌ ಆಪರೇಷನ್‌-DRO) ಎಂದು ಕರೆಯಲಾಗುತ್ತದೆ ಮತ್ತು ಇದು  ಅಸೈನಿಕ ಸ್ಥಳಾಂತರಿಕೆಯ ಕಾರ್ಯಾಚರಣೆಗೆ (ನಾನ್‌-ಕಾಂಬ್ಯಾಟ್‌ ಇವ್ಯಾಕ್ಯುಯೇಷನ್‌ ಆಪರೇಷನ್‌-NEO) ಇರುವ ಒಂದು ಮುಂಬರಿಕೆಯಾಗಬಹುದಾಗಿರುತ್ತದೆ. ವಿಶೇಷಜ್ಞತೆಯ ರಕ್ಷಣಾ ತಂಡಗಳಂಥ ಹಲವಾರು ದ್ವಿತೀಯಕ ತುರ್ತುಸ್ಥಿತಿ ಸೇವೆಗಳು ಅವಕ್ಕೆ ಬೆಂಬಲ ನೀಡಬಹುದು.
ಸನ್ನದ್ಧತೆಯ ಹಂತದ ಭಾಗವಾಗಿ ಅಭಿವೃದ್ಧಿಪಡಿಸಲ್ಪಟ್ಟ, ಉತ್ತಮವಾಗಿ ಪೂರ್ವತಯಾರಿ ನಡೆಸಿದ ಒಂದು ತುರ್ತುಸ್ಥಿತಿ ಯೋಜನೆಯು ರಕ್ಷಣೆಯ ಪರಿಣಾಮಶೀಲ ಹೊಂದಾಣಿಕೆಗೆ ಅನುವುಮಾಡಿಕೊಡುತ್ತದೆ. ಅಗತ್ಯ ಕಂಡುಬಂದ ಕಡೆ, ಶೋಧನೆ ಮತ್ತು ರಕ್ಷಣಾ ಪ್ರಯತ್ನಗಳು ಒಂದು ಮುಂಚಿನ ಹಂತದಲ್ಲಿ ಶುರುವಾಗುತ್ತವೆ. ತಾಪಮಾನದ ಹೊರಗಿನ ಬಲಿಪಶುವು ಅನುಭವಿಸಿದ ಪೆಟ್ಟುಗಳನ್ನು, ಮತ್ತು ಗಾಳಿ ಹಾಗೂ ನೀರಿಗೆ ಬಲಿಪಶುವು ಹೊಂದಿರುವ ಸಂಪರ್ಕವನ್ನು ಅವಲಂಬಿಸಿ, ಒಂದು ವಿಪತ್ತಿನಿಂದ ತೊಂದರೆಗೊಳಗಾದವರ ಪೈಕಿಯ ಬಹುಭಾಗದ ಜನರು ಪ್ರಭಾವದ ನಂತರದ 72 ಗಂಟೆಗಳ ಒಳಗಾಗಿ ಸಾಯುತ್ತಾರೆ.
ವಿಪತ್ತೆಂಬುದು ಸ್ವಾಭಾವಿಕವೇ ಆಗಿರಲಿ ಅಥವಾ ಭಯೋತ್ಪಾದಕ-ಸಂಬಂಧಿತವೇ ಆಗಿರಲಿ, ಯಾವುದೇ ಗಮನಾರ್ಹ ವಿಪತ್ತಿಗೆ ದೊರೆಯುವ ಸಾಂಸ್ಥಿಕ ಪ್ರತಿಕ್ರಿಯೆಯು, ಅಸ್ತಿತ್ವದಲ್ಲಿರುವ ಸಂಸ್ಥೆಯ ತುರ್ತುಸ್ಥಿತಿ ನಿರ್ವಹಣಾ ವ್ಯವಸ್ಥೆಗಳು ಮತ್ತು ಪ್ರಕ್ರಿಯೆಗಳ ಮೇಲೆ ಆಧರಿಸಿರುತ್ತದೆ: ಅಂದರೆ, ಫೆಡರಲ್‌ ರೆಸ್ಪಾನ್ಸ್‌ ಪ್ಲಾನ್‌ (FRP) ಮತ್ತು ಇನ್ಸಿಡೆಂಟ್‌ ಕಮ್ಯಾಂಡ್‌ ಸಿಸ್ಟಮ್‌ (ICS) ಎಂಬ ವ್ಯವಸ್ಥೆಗಳು ಇಲ್ಲಿ ಪರಿಗಣನೆಗೆ ಬರುತ್ತವೆ. ಏಕೀಕೃತ ಆದೇಶ (ಯೂನಿಫೈಡ್‌ ಕಮ್ಯಾಂಡ್‌-UC) ಮತ್ತು ಪರಸ್ಪರ ನೆರವಿನ (ಮ್ಯೂಚುಯಲ್‌ ಏಡ್‌-MA) ತತ್ತ್ವಗಳ ಮೂಲಕ ಈ ವ್ಯವಸ್ಥೆಗಳು ಬಲಗೊಳ್ಳುತ್ತವೆ.
ವಿಪತ್ತೊಂದಕ್ಕೆ ಪ್ರತಿಕ್ರಿಯಿಸುವುದರಲ್ಲಿ ಕಾರ್ಯವಿಧಾನ (ರಚನೆ, ಸಿದ್ಧಾಂತ, ಪ್ರಕ್ರಿಯೆ) ಮತ್ತು ಚಟುವಟಿಕೆ (ಸೃಜನಶೀಲತೆ, ಸಾಮಯಿಕ ಕಲ್ಪನೆ, ಹೊಂದಿಕೊಳ್ಳುವ ಗುಣ) ಇವೆರಡು ಸಹ ಅಗತ್ಯವಾಗಿರುತ್ತವೆ. ಒಂದು ಉನ್ನತವಾದ ಕಾರ್ಯಾತ್ಮಕ ನಾಯಕತ್ವವನ್ನು ಶೀಘ್ರವಾಗಿ ಏರುವ ಮತ್ತು ನಿರ್ಮಿಸುವುದರ ಅಗತ್ಯದೊಂದಿಗೆ ಅದನ್ನು ಸಂಯೋಜಿಸಬೇಕೆಂದರೆ, ಒಂದು ಶಿಸ್ತಿನ, ಪುನರುಕ್ತಿ ರೂಪದ ಪ್ರತಿಕ್ರಿಯಾ ಯೋಜನೆಗಳ ಗುಚ್ಛವನ್ನು ನಿಪುಣತೆಯಿಂದ ರೂಪಿಸುವುದು ಮತ್ತು ಕಾರ್ಯರೂಪಕ್ಕೆ ತರುವುದು ಓರ್ವ ನಾಯಕ ಮತ್ತು ಆತನ ಅಥವಾ ಆಕೆಯ ತಂಡದ ಕರ್ತವ್ಯವಾಗಿರುತ್ತದೆ ಎಂಬುದು ಇಲ್ಲಿ ಸೂಚಿಸಲ್ಪಡುತ್ತದೆ; ಏಕೆಂದರೆ, ಮೊದಲ ಪ್ರತಿಕ್ರಿಯಾಶೀಲರಿಂದ ಆಚೆಗೆ ಪ್ರಯತ್ನಗಳು ಬೆಳೆಯುವುದರಿಂದ, ಪ್ರಯತ್ನಗಳನ್ನು ಸುಸಂಘಟಿತವಾಗಿಸುವುದು ಮತ್ತು ನಿರ್ವಹಿಸುವುದು ಅಗತ್ಯವಾಗಿರುತ್ತದೆ. ಅಸ್ಪಷ್ಟವಾಗಿ ಸರಿಯಾಗಿರುವ ಮತ್ತು ಹಾದಿಯುದ್ದಕ್ಕೂ ಸಿಗುವ ಹೊಸ ಮಾಹಿತಿ ಹಾಗೂ ಬದಲಾಗುವ ಸಂದರ್ಭಗಳಿಗೆ ಹೊಂದಿಕೊಳ್ಳುವ ಸುಸಂಘಟಿತ, ಶಿಸ್ತಿನ ಪ್ರತಿಕ್ರಿಯೆಗಳೊಂದಿಗೆ ಮುಂದಕ್ಕೆ ಸಾಗಲು ಇದು ತಂಡಕ್ಕೆ ಅವಕಾಶ ನೀಡುತ್ತದೆ.
ಪಡೆದುಕೊಳ್ಳುವಿಕೆ
ತೊಂದರೆಗೊಳಗಾದ ಪ್ರದೇಶವನ್ನು ಅದು ಹಿಂದಿದ್ದ ಸ್ಥಿತಿಗೆ ಮತ್ತೆ ತರುವುದು ಚೇತರಿಕೆಯ ಹಂತದ ಗುರಿಯಾಗಿರುತ್ತದೆ. ಇದು ತನ್ನ ಗಮನದಲ್ಲಿ ಪ್ರತಿಕ್ರಿಯಾ ಹಂತಕ್ಕಿಂತ ಭಿನ್ನವಾಗಿರುತ್ತದೆ; ತತ್‌ಕ್ಷಣದ ಅವಶ್ಯಕತೆಗಳ ಕಡೆಗೆ ಗಮನಹರಿಸಲಾದ ನಂತರ ಕೈಗೊಳ್ಳಬೇಕಿರುವ ವಿಷಯಗಳು ಮತ್ತು ತೀರ್ಮಾನಗಳೊಂದಿಗೆ ಚೇತರಿಕೆಯ ಪ್ರಯತ್ನಗಳು ಸಂಬಂಧಿಸಿರುತ್ತವೆ. ನಾಶಗೊಂಡ ಆಸ್ತಿಯ ಮರುನಿರ್ಮಿಸುವಿಕೆ, ಮರು-ಬಳಸಿಕೊಳ್ಳುವಿಕೆ, ಮತ್ತು ಇತರ ಅತ್ಯಾವಶ್ಯಕ ಮೂಲಸೌಕರ್ಯಗಳ ದುರಸ್ತಿ ಇವುಗಳನ್ನು ಒಳಗೊಂಡಿರುವ ಕ್ರಮಗಳೊಂದಿಗೆ ಚೇತರಿಕೆಯ ಪ್ರಯತ್ನಗಳು ಪ್ರಧಾನವಾಗಿ ಸಂಬಂಧಿಸಿರುತ್ತವೆ. "ಮತ್ತೊಮ್ಮೆ ಉತ್ತಮವಾಗಿ ನಿರ್ಮಿಸುವುದರ" ಕಡೆಗೆ ಪ್ರಯತ್ನಗಳನ್ನು ಮಾಡಬೇಕಾಗುತ್ತದೆ; ಈ ನಿಟ್ಟಿನಲ್ಲಿ, ಸಮುದಾಯ ಮತ್ತು ಮೂಲಸೌಕರ್ಯದಲ್ಲಿ ಅಂತರ್ಗತವಾಗಿರುವ ವಿಪತ್ತು-ಪೂರ್ವ ಅಪಾಯಗಳನ್ನು ತಗ್ಗಿಸುವ ಗುರಿಯನ್ನು ಹೊಂದಬೇಕಿರುತ್ತದೆ. ಅನ್ಯಥಾ ಜನಪ್ರಿಯವಲ್ಲದ ಕ್ರಮವೆನಿಸಿಕೊಳ್ಳಬಹುದಾದ ಉಪಶಾಮಕ ಕ್ರಮಗಳನ್ನು ಕಾರ್ಯರೂಪಕ್ಕೆ ತರುವುದಕ್ಕೆ ಸಂಬಂಧಿಸಿದಂತೆ, ಒಂದು ‘ಸದವಕಾಶದ ಕಾಲಾವಕಾಶ’ದ ಪ್ರಯೋಜನವನ್ನು ಪಡೆದುಕೊಳ್ಳುವುದು ಪರಿಣಾಮಕಾರಿ ಚೇತರಿಕೆಯ ಪ್ರಯತ್ನಗಳ ಒಂದು ಪ್ರಮುಖ ಮಗ್ಗುಲು ಎನಿಸಿಕೊಳ್ಳುತ್ತದೆ. ಇತ್ತೀಚಿನ ವಿಪತ್ತೊಂದು ತಾಜಾ ನೆನಪಿನಲ್ಲಿದ್ದಾಗ, ತೊಂದರೆಗೊಳಗಾದ ಪ್ರದೇಶದ ನಾಗರಿಕರು ಹೆಚ್ಚು ಉಪಶಾಮಕ ಬದಲಾವಣೆಗಳನ್ನು ಸ್ವೀಕರಿಸುವ ಸಾಧ್ಯತೆ ಹೆಚ್ಚಿರುತ್ತದೆ.
ಅಮೆರಿಕಾ ಸಂಯುಕ್ತ ಸಂಸ್ಥಾನಗಳಲ್ಲಿ, 2002ರ ಸ್ವದೇಶ ಭದ್ರತಾ ಕಾಯಿದೆಯಿಂದ ಒದಗಿಸಲ್ಪಟ್ಟ ಸಂಪನ್ಮೂಲಗಳನ್ನು ಚೇತರಿಕೆಯ ಪ್ರಯತ್ನಗಳಲ್ಲಿ ಹೇಗೆ ಬಳಸಲ್ಪಡಬೇಕು ಎಂಬುದನ್ನು  ರಾಷ್ಟ್ರೀಯ ಪ್ರತಿಕ್ರಿಯಾ ಯೋಜನೆಯು  ಆದೇಶಿಸುತ್ತದೆ. ಅಮೆರಿಕಾ ಸಂಯುಕ್ತ ಸಂಸ್ಥಾನಗಳಲ್ಲಿನ ಚೇತರಿಕೆಯ ಪ್ರಯತ್ನಗಳಿಗೆ ಸಂಬಂಧಿಸಿದಂತೆ, ಬಹುಪಾಲು ತಾಂತ್ರಿಕ ನೆರವು ಮತ್ತು ಹಣಕಾಸಿನ ನೆರವನ್ನು ಒಕ್ಕೂಟ ಸರ್ಕಾರವೇ ಅನೇಕವೇಳೆ ಒದಗಿಸುತ್ತದೆ.
ತಗ್ಗಿಸುವಿಕೆ
ವೈಯಕ್ತಿಕ ತಗ್ಗಿಸುವಿಕೆ ಎಂಬುದು ಮುಖ್ಯವಾಗಿ ಅನಾವಶ್ಯಕ ಅಪಾಯಗಳನ್ನು ತಿಳಿದುಕೊಳ್ಳುವುದರ ಮತ್ತು ಅದನ್ನು ತಪ್ಪಿಸುವುದರ ಕುರಿತಾಗಿರುತ್ತದೆ. ವೈಯಕ್ತಿಕ ಆರೋಗ್ಯಕ್ಕೆ ಅಥವಾ ಕುಟುಂಬದ ಆರೋಗ್ಯಕ್ಕೆ ಮತ್ತು ವೈಯಕ್ತಿಕ ಆಸ್ತಿಗೆ ಆಗಬಹುದಾದ ಸಂಭವನೀಯ ಅಪಾಯಗಳ ಒಂದು ಅಳೆಯುವಿಕೆಯನ್ನು ಇದು ಒಳಗೊಳ್ಳುತ್ತದೆ.
ಅಪಾಯಗಳಿಗೆ ಒಡ್ಡಿಕೊಂಡಿರುವಂಥ, ಅಂದರೆ ಒಂದು  ಪ್ರವಾಹ ಮೈದಾನದಲ್ಲಿರುವ, ಇಳಿಜಾರು ಅಥವಾ ಭೂಕುಸಿತದ ಪ್ರದೇಶಗಳಲ್ಲಿರುವ ಆಸ್ತಿಯೊಂದರ ಖರೀದಿಯನ್ನು ತಪ್ಪಿಸುವುದು ತಗ್ಗಿಸುವಿಕೆಯ ಒಂದು ಉದಾಹರಣೆಯಾಗಬಲ್ಲದು. ಅಪಾಯ ಬಂದು ಅಪ್ಪಳಿಸುವ ತನಕವೂ, ಇಂಥದೊಂದು ಆಸ್ತಿಯು ಅಪಾಯವೊಂದಕ್ಕೆ ಒಡ್ಡಿಕೊಂಡಿದೆ ಎಂಬ ಅಂಶವು ಮನೆ ಮಾಲೀಕರ ಅರಿವಿಗೆ ಬಾರದಿರಬಹುದು. ಆದಾಗ್ಯೂ, ಅಪಾಯ ಗುರುತಿಸುವಿಕೆ ಹಾಗೂ ನಿರ್ಧಾರಣೆಯ ಸಮೀಕ್ಷೆಗಳನ್ನು ನಿರ್ವಹಿಸಲು ಪರಿಣತರನ್ನು ನೇಮಿಸಿಕೊಳ್ಳಬಹುದು. ಅತ್ಯಂತ ಎದ್ದುಕಾಣುವ ಗುರುತಿಸಲ್ಪಟ್ಟ ಅಪಾಯಗಳಿಗೆ ರಕ್ಷಣೆ ನೀಡುವ ವಿಮೆಯ ಖರೀದಿಯು ಒಂದು ಸಾಮಾನ್ಯ ಕ್ರಮವಾಗಿದೆ.
ಭೂಕಂಪ ಪೀಡಿತ ಪ್ರದೇಶಗಳಲ್ಲಿನ ವೈಯಕ್ತಿಕವಾಗಿರುವ ರಾಚನಿಕ ಸ್ವರೂಪದ ತಗ್ಗಿಸುವಿಕೆಯು ಇವುಗಳನ್ನು ಒಳಗೊಂಡಿರುತ್ತದೆ: ಆಸ್ತಿಯೊಂದಕ್ಕೆ ಆಗುವ ಸ್ವಾಭಾವಿಕ ಅನಿಲದ ಪೂರೈಕೆಯನ್ನು ತತ್‌ಕ್ಷಣವೇ ನಿರೋಧಿಸಲು ಭೂಕಂಪ ಕವಾಟವೊಂದನ್ನು ಅಳವಡಿಸುವುದು, ಆಸ್ತಿಗೆ ಸಂಬಂಧಿಸಿದಂತೆ ಭೂಕಂಪ ಸಂಬಂಧಿ ಮರುಮಾರ್ಪಾಡು ಮಾಡುವುದು ಮತ್ತು ಮನೆಯಲ್ಲಿನ ಭೂಕಂಪ ಸಂಬಂಧಿ ಸುರಕ್ಷತೆಯನ್ನು ವರ್ಧಿಸಲು ಕಟ್ಟಡವೊಂದರೊಳಗಿನ ವಸ್ತುಗಳನ್ನು ಸುರಕ್ಷಿತಗೊಳಿಸುವುದು. ಮನೆಯೊಳಗಿನ ವಸ್ತುಗಳನ್ನು ಸುರಕ್ಷಿತಗೊಳಿಸುವ ಕ್ರಮಗಳಲ್ಲಿ ಪೀಠೋಪಕರಣ, ಶೀತಕಯಂತ್ರಗಳು, ನೀರಿನ ತಾಪಕಗಳು ಮತ್ತು ಒಡೆದು ಹೋಗುವ ವಸ್ತುಗಳನ್ನು ಗೋಡೆಗಳಿಗೆ ಏರಿಸುವುದು, ಮತ್ತು ಕಪಾಟು ಎತ್ತಗುಳಿಗಳನ್ನು ಸೇರ್ಪಡೆ ಮಾಡುವುದು ಸೇರಿಕೊಂಡಿರಬಹುದು. ಪ್ರವಾಹ ಪೀಡಿತ ಪ್ರದೇಶಗಳಲ್ಲಿ ಕಂಬಗಳು/ಊರೆಗಂಬಗಳ ಮೇಲೆ ಮನೆಗಳನ್ನು ಕಟ್ಟಬಹುದು; ದಕ್ಷಿಣದ ಏಷ್ಯಾದ ಬಹುತೇಕ ಭಾಗದಲ್ಲಿ ಇದು ಕಂಡುಬರುತ್ತದೆ. ಸುದೀರ್ಘ ಅವಧಿಯವರೆಗಿನ ವಿದ್ಯುಚ್ಛಕ್ತಿಯ ಕತ್ತಲಿಸುವಿಕೆಯ, ಅಂದರೆ ದೀಪ ಆರಿಸುವಿಕೆಯ ಸಮಸ್ಯೆಯಿಂದ ಪೀಡಿತವಾಗಿರುವ ಪ್ರದೇಶಗಳಲ್ಲಿ ಉತ್ಪಾದಕವೊಂದನ್ನು ಅಳವಡಿಸುವುದು, ರಾಚನಿಕ ಸ್ವರೂಪದ ಪ್ರಶಸ್ತವಾದ ತಗ್ಗಿಸುವಿಕೆಯ ಕ್ರಮವೊಂದರ ಒಂದು ಉದಾಹರಣೆಯಾಗಬಲ್ಲದು. ಬಿರುಗಾಳಿ ನೆಲಮಾಳಿಗೆಗಳು ಮತ್ತು ವಿಕಿರಣ ಧೂಳಿಪಾತ ಆಶ್ರಯಗಳ ನಿರ್ಮಾಣಗಳು ವೈಯಕ್ತಿಕ ಉಪಶಾಮಕ ಕ್ರಮಗಳ ಮತ್ತಷ್ಟು ಉದಾಹರಣೆಗಳು ಎನಿಸಿಕೊಳ್ಳುತ್ತವೆ.
ವಿಪತ್ತುಗಳ ಪ್ರಭಾವವನ್ನು ಸೀಮಿತಗೊಳಿಸಲು ತೆಗೆದುಕೊಳ್ಳಲಾಗುವ ರಾಚನಿಕ ಮತ್ತು ರಾಚನಿಕವಲ್ಲದ ಕ್ರಮಗಳನ್ನು ತಗ್ಗಿಸುವಿಕೆಯು ಒಳಗೊಳ್ಳುತ್ತದೆ.
ಪ್ರತಿಕ್ರಿಯೆ
ತುರ್ತುಸ್ಥಿತಿಯೊಂದರ ಪ್ರತಿಕ್ರಿಯಾ ಹಂತವು ಶೋಧನೆ ಮತ್ತು ರಕ್ಷಣೆಯೊಂದಿಗೆ ಆರಂಭವಾಗಬಹುದಾದರೂ, ಎಲ್ಲಾ ನಿದರ್ಶನಗಳಲ್ಲಿ ತೊಂದರೆಗೊಳಗಾದ ಸಮುದಾಯದ ಮೂಲಭೂತ ಜನೋಪಕಾರಿ ಅಗತ್ಯಗಳನ್ನು ಈಡೇರಿಸುವುದರ ಕಡೆಗೆ ಗಮನವು ಶೀಘ್ರವಾಗಿ ತಿರುಗುತ್ತದೆ. ಈ ನೆರವನ್ನು ರಾಷ್ಟ್ರೀಯ ಅಥವಾ ಅಂತರರಾಷ್ಟ್ರೀಯ ಸಂಸ್ಥೆಗಳು ಮತ್ತು ಸಂಘಟನೆಗಳು ಒದಗಿಸಬಹುದು. ವಿಪತ್ತು ನೆರವಿನ ಪರಿಣಾಮಕಾರಿ ಹೊಂದಾಣಿಕೆಯು ಅನೇಕವೇಳೆ ನಿರ್ಣಾಯಕವಾಗಿರುತ್ತದೆ; ಅದರಲ್ಲೂ ನಿರ್ದಿಷ್ಟವಾಗಿ, ಅನೇಕ ಸಂಘಟನೆಗಳು ಪ್ರತಿಸ್ಪಂದಿಸುವಾಗ ಮತ್ತು ಸ್ಥಳೀಯ ತುರ್ತುಸ್ಥಿತಿ ನಿರ್ವಹಣಾ ಸಂಸ್ಥೆಯ (ಲೋಕಲ್‌ ಎಮರ್ಜೆನ್ಸಿ ಮ್ಯಾನೇಜ್‌ಮೆಂಟ್‌ ಏಜೆನ್ಸಿ-LEMA) ಸಾಮರ್ಥ್ಯವು ಬೇಡಿಕೆಯಿಂದ ಮಿತಿಮೀರಿದಾಗ ಅಥವಾ ಸ್ವತಃ ವಿಪತ್ತಿನಿಂದ ತಗ್ಗಿಸಲ್ಪಟ್ಟಾಗ ಇದು ಪರಿಗಣನೆಗೆ ಬರುತ್ತದೆ.
ವೈಯಕ್ತಿಕ ಮಟ್ಟವೊಂದರಲ್ಲಿ, ಪ್ರತಿಕ್ರಿಯೆಯು ಯುಕ್ತ ಸ್ಥಳದಲ್ಲಿನ ಆಶ್ರಯ ವೊಂದರ ಆಕಾರವನ್ನು ಅಥವಾ ಒಂದು ಸ್ಥಳಾಂತರಿಸುವಿಕೆ ಯ ಆಕಾರವನ್ನು ಪಡೆಯಬಹುದು. ಯುಕ್ತ-ಸ್ಥಳದಲ್ಲಿನ-ಆಶ್ರಯದ ಚಿತ್ರಣವೊಂದರಲ್ಲಿ, ಯಾವುದೇ ಸ್ವರೂಪದ ಬಾಹ್ಯ ಬೆಂಬಲವಿಲ್ಲದೆಯೇ ಕುಟುಂಬವೊಂದು ಅನೇಕ ದಿನಗಳವರೆಗೆ ತನ್ನ ಮನೆಯಲ್ಲಿ ಸ್ವತಃ ತನ್ನನ್ನು ಕಾಪಾಡಿಕೊಳ್ಳುವಂತಾಗಲು ಅದನ್ನು ಸಜ್ಜುಗೊಳಿಸಲಾಗುತ್ತದೆ. ಸ್ಥಳಾಂತರಿಸುವಿಕೆ ಯೊಂದರಲ್ಲಿ, ಕುಟುಂಬವೊಂದು ವಾಹನ ಅಥವಾ ಸಾಗಾಣಿಕೆಯ ಇತರ ವಿಧಾನದ ಮೂಲಕ ಆ ಪ್ರದೇಶವನ್ನು ಬಿಡುತ್ತದೆ ಹಾಗೂ ತನ್ನೊಂದಿಗೆ ತಾನು ಸಾಗಿಸಬಹುದಾದ ಪೂರೈಕೆಗಳ ಗರಿಷ್ಟ ಪ್ರಮಾಣವನ್ನು ಒಯ್ಯುತ್ತದೆ; ಇದರಲ್ಲಿ ಆಶ್ರಯಕ್ಕೆ ಮೀಸಲಾದ ಒಂದು ಗುಡಾರವೂ ಪ್ರಾಯಶಃ ಇರಬಹುದು. ಒಂದು ವೇಳೆ ಯಾಂತ್ರಿಕ ಸಾಗಾಣಿಕೆಯು ಲಭ್ಯವಿಲ್ಲದಿದ್ದರೆ, ಕಾಲು ನಡಿಗೆಯಲ್ಲಿ ಮಾಡಲಾಗುವ ಸ್ಥಳಾಂತರಿಕೆಯು, ಕನಿಷ್ಟಪಕ್ಷ ಮೂರು ದಿನಗಳವರೆಗೆ ಸಾಕಾಗುವ ಪೂರೈಕೆಗಳನ್ನು ಮತ್ತು ಮಳೆಯನೀರು ಹೋಗದ ಹಾಸಿಗೆ ಸಾಮಾನಿನ ಸಾಗಾಣಿಕೆಯನ್ನು ತಾತ್ತ್ವಿಕವಾಗಿ ಒಳಗೊಳ್ಳುತ್ತದೆ; ಒಂದು ತಾಡಪಾಲು ಹಾಗೂ ಕಂಬಳಿಗಳ ಒಂದು ಹಾಸಿಗೆ ಸುರುಳಿಯ ಸಾಗಣೆಯು ಕನಿಷ್ಟ ಅವಶ್ಯಕತೆಯಾಗಿರುತ್ತದೆ.
ಚೇತರಿಸಿಕೊಳ್ಳುವಿಕೆ
ಮಾನವ ಜೀವಕ್ಕೆ ಒದಗಿದ ತತ್‌ಕ್ಷಣದ ಬೆದರಿಕೆಯು ತಗ್ಗಿದ ನಂತರ, ಚೇತರಿಕೆಯ ಹಂತವು ಆರಂಭವಾಗುತ್ತದೆ. ಮರುನಿರ್ಮಾಣದ ಸಮಯದಲ್ಲಿ, ಆಸ್ತಿಯ ತಾಣ ಅಥವಾ ನಿರ್ಮಾಣ ಸಾಮಗ್ರಿಯನ್ನು ಪರಿಗಣಿಸುವಂತೆ ಶಿಫಾರಸು ಮಾಡಲಾಗುತ್ತದೆ.
ಮನೆಯಲ್ಲಿ ನಿರ್ಬಂಧಿಸಲ್ಪಡುವುದಕ್ಕೆ ಕಾರಣವಾಗುವ ಪರಮಾವಧಿಯ ಸನ್ನಿವೇಶಗಳಲ್ಲಿ ಯುದ್ಧ, ಕ್ಷಾಮ ಮತ್ತು ತೀವ್ರ ಸಾಂಕ್ರಾಮಿಕ ರೋಗಗಳು ಸೇರಿಕೊಂಡಿರಬಹುದು. ಆಮೇಲೆ ಮನೆಯೊಳಗೆ ಚೇತರಿಕೆಯು ನಡೆಯುತ್ತದೆ. ಈ ಘಟನೆಗಳಿಗೆ ಸಂಬಂಧಿಸಿರುವ ಯೋಜಕರು,  ಬೃಹತ್‌ ಪ್ರಮಾಣದ ಆಹಾರ ವಸ್ತುಗಳು ಹಾಗೂ ಸೂಕ್ತವಾದ ಶೇಖರಣೆ ಮತ್ತು ಸಿದ್ಧತಾ ಸಲಕರಣೆಗಳನ್ನು ಸಾಮಾನ್ಯವಾಗಿ ಖರೀದಿಸುತ್ತಾರೆ ಹಾಗೂ ಸಾಮಾನ್ಯ ಜೀವನದ ಭಾಗವಾಗಿ ಆಹಾರವನ್ನು ಸೇವಿಸುತ್ತಾರೆ. ಜೀವಸತ್ವದ ಮಾತ್ರೆಗಳು, ತವಡು ತೆಗೆಯದ ಗೋಧಿ, ಬೀನ್ಸ್‌, ಶುಷ್ಕಕ್ಷೀರ, ಕಾಳು, ಮತ್ತು ಖಾದ್ಯ ತೈಲ ಇವುಗಳಿಂದ ಒಂದು ಸರಳ ಸಮತೋಲಿತ ಆಹಾರಕ್ರಮವನ್ನು ರೂಪಿಸಬಹುದು. ತರಕಾರಿಗಳು, ಹಣ್ಣುಗಳು, ಸಂಬಾರ ಪದಾರ್ಥಗಳು ಮತ್ತು ಮಾಂಸಗಳನ್ನು ಸಂಬಂಧಪಟ್ಟವರು ಸೇರಿಸಿಕೊಳ್ಳುವುದು ಅಗತ್ಯವಾಗಿದ್ದು, ಸಾಧ್ಯವಿದ್ದಾಗ ಇವನ್ನು ತಯಾರಿಸಬೇಕು ಮತ್ತು ಇವು ಕೈತೋಟದಲ್ಲಿ ಬೆಳೆದ-ತಾಜಾ ವಸ್ತುಗಳಾಗಿರಬೇಕು.
ಒಂದು ವೃತ್ತಿಯಾಗಿ
ತುರ್ತುಸ್ಥಿತಿಯ ಜೀವನ-ಚಕ್ರದ ಉದ್ದಕ್ಕೂ ತಮಗೆ ಬೆಂಬಲ ನೀಡುವಂಥ ಕಾರ್ಯವಿಧಾನಗಳ ಒಂದು ವ್ಯಾಪಕ ವೈವಿಧ್ಯತೆಯಲ್ಲಿ ತುರ್ತುಸ್ಥಿತಿಯ ನಿರ್ವಾಹಕರು ತರಬೇತು ಪಡೆದಿರುತ್ತಾರೆ. ಸರ್ಕಾರದ ಮತ್ತು ಸಮುದಾಯದ ಸನ್ನದ್ಧತೆ (ಕಾರ್ಯಾಚರಣೆಗಳ ನಿರಂತರತೆ/ಸರ್ಕಾರಿ ಯೋಜನೆಯ ನಿರಂತರತೆ), ಅಥವಾ ಖಾಸಗಿ ವ್ಯವಹಾರ ಸನ್ನದ್ಧತೆಯ (ವ್ಯವಹಾರ ನಿರಂತರತೆಯ ನಿರ್ವಹಣಾ ಯೋಜನೆ) ಮೇಲೆ ವೃತ್ತಿಪರ ತುರ್ತುಸ್ಥಿತಿ ನಿರ್ವಾಹಕರು ಗಮನಹರಿಸಬಹುದು. ಸ್ಥಳೀಯ, ರಾಜ್ಯದ, ಒಕ್ಕೂಟದ ಮತ್ತು ಖಾಸಗಿ ಸಂಘಟನೆಗಳಿಂದ ತರಬೇತಿಯು ಒದಗಿಸಲ್ಪಡುತ್ತದೆ; ಅಷ್ಟೇ ಅಲ್ಲ, ಸಾರ್ವಜನಿಕ ಮಾಹಿತಿ ಮತ್ತು ಮಾಧ್ಯಮಗಳೊಂದಿಗಿನ ಸಂಬಂಧಗಳಿಂದ ಮೊದಲ್ಗೊಂಡು, ಭಯೋತ್ಪಾದಕರು ಬಾಂಬ್‌ ದಾಳಿ ನಡೆಸಿದ ತಾಣವೊಂದರ ಅಧ್ಯಯನ ಮಾಡುವಿಕೆ ಅಥವಾ ತುರ್ತುಸ್ಥಿತಿಯ ಸನ್ನಿವೇಶವೊಂದರ ನಿಯಂತ್ರಿಸುವಿಕೆಯಂಥ ಉನ್ನತ-ಮಟ್ಟದ ಅನುಗತ ಆದೇಶ ಹಾಗೂ ಯುದ್ಧತಂತ್ರದ ಕುಶಲತೆಗಳವರೆಗೆ ಈ ತರಬೇತಿಯ ವ್ಯಾಪ್ತಿಯಿರುತ್ತದೆ.
ಹಿಂದಿನ ನಿದರ್ಶನಗಳಲ್ಲಿ, ತುರ್ತುಸ್ಥಿತಿ ನಿರ್ವಹಣೆಯ ಕ್ಷೇತ್ರವು ಒಂದು ಸೇನಾ ಹಿನ್ನೆಲೆ ಅಥವಾ ಮೊದಲ ಪ್ರತಿಕ್ರಿಯಾಶೀಲರ ಹಿನ್ನೆಲೆಯನ್ನು ಹೊಂದಿದ್ದ ಜನರಿಂದ ಬಹುತೇಕವಾಗಿ ತುಂಬಿಕೊಂಡಿತ್ತು. ಸೇನಾ ಇತಿಹಾಸ ಅಥವಾ ಮೊದಲ ಪ್ರತಿಕ್ರಿಯಾಶೀಲರ ಇತಿಹಾಸವಿರದ ವೈವಿಧ್ಯಮಯ ಹಿನ್ನೆಲೆಗಳಿಗೆ ಸೇರಿದ ಅನೇಕ ಪರಿಣಿತರನ್ನು ಹೊಂದುವುದರೊಂದಿಗೆ, ಪ್ರಸಕ್ತವಾಗಿ ಈ ಕ್ಷೇತ್ರದಲ್ಲಿನ ಸಮುದಾಯವು ಹೆಚ್ಚು ವೈವಿಧ್ಯಮಯವಾಗಿದೆ. ತುರ್ತುಸ್ಥಿತಿ ನಿರ್ವಹಣೆ ಅಥವಾ ಅದಕ್ಕೆ ಸಂಬಂಧಿಸಿದ ಕ್ಷೇತ್ರವೊಂದರಲ್ಲಿ ಸ್ನಾತಕಪೂರ್ವ ವ್ಯಾಸಂಗ ಮತ್ತು ಸ್ನಾತಕ ಪದವಿಗಳನ್ನು ಬಯಸುತ್ತಿರುವವರಿಗಾಗಿ ಶೈಕ್ಷಣಿಕ ಅವಕಾಶಗಳು ವರ್ಧಿಸುತ್ತಿವೆ. USನಲ್ಲಿ ತುರ್ತುಸ್ಥಿತಿ ನಿರ್ವಹಣೆ-ಸಂಬಂಧಿತ ಕಾರ್ಯಸೂಚಿಗಳನ್ನು ಹೊಂದಿರುವ 180ಕ್ಕೂ ಹೆಚ್ಚಿನ ಶಾಲೆಗಳಿವೆಯಾದರೂ, ನಿರ್ದಿಷ್ಟವಾಗಿ ತುರ್ತುಸ್ಥಿತಿ ನಿರ್ವಹಣೆಯಲ್ಲಿ ಡಾಕ್ಟರ್‌ ಪದವಿಯ ಕಾರ್ಯಸೂಚಿಯನ್ನು ಹೊಂದಿರುವ ಕೇವಲ ಒಂದು ಶಾಲೆಯಿದೆ.
ತುರ್ತುಸ್ಥಿತಿ ನಿರ್ವಹಣಾ ಸಮುದಾಯದಿಂದ, ಅದರಲ್ಲೂ ವಿಶೇಷವಾಗಿ ಅಮೆರಿಕಾ ಸಂಯುಕ್ತ ಸಂಸ್ಥಾನಗಳಲ್ಲಿನ ಸಮುದಾಯದಿಂದ ಉನ್ನತ ವೃತ್ತಿಪರ ಪ್ರಮಾಣಕಗಳಿಗಾಗಿರುವ ಅಗತ್ಯವು ಗುರುತಿಸಲ್ಪಟ್ಟಿರುವುದರಿಂದ, ಸರ್ಟಿಫೈಡ್‌ ಎಮರ್ಜೆನ್ಸಿ ಮ್ಯಾನೇಜರ್‌ (CEM) ಮತ್ತು ಸರ್ಟಿಫೈಡ್‌ ಬಿಸಿನೆಸ್‌ ಕಂಟಿನ್ಯುಯಿಟಿ ಪ್ರೊಫೆಷನಲ್‌‌ನಂಥ (CBCP) ವೃತ್ತಿಪರ ಪ್ರಮಾಣೀಕರಣಗಳು ಹೆಚ್ಚು ಸಾಮಾನ್ಯವಾಗುತ್ತಿವೆ.
ತುರ್ತುಸ್ಥಿತಿ ನಿರ್ವಹಣೆಯ ತತ್ತ್ವಗಳು
2007ರಲ್ಲಿ, FEMAದ ತುರ್ತುಸ್ಥಿತಿ ನಿರ್ವಹಣೆಯ ಉನ್ನತ ಶಿಕ್ಷಣ ಯೋಜನೆಯ ಡಾ. ವೇಯ್ನ್‌ ಬ್ಲಾಂಚರ್ಡ್‌ ಎಂಬಾತ, FEMAದ ತುರ್ತುಸ್ಥಿತಿ ನಿರ್ವಹಣಾ ಸಂಸ್ಥೆಯ ಅಧೀಕ್ಷಕನಾದ ಡಾ. ಕಾರ್ಟೆಜ್‌ ಲಾರೆನ್ಸ್‌ನ ನಿರ್ದೇಶನದ ಅನುಸಾರ, ತುರ್ತುಸ್ಥಿತಿ ನಿರ್ವಹಣೆಯ ತತ್ತ್ವಗಳನ್ನು ಪರಿಗಣಿಸುವುದಕ್ಕಾಗಿ ತುರ್ತುಸ್ಥಿತಿ ನಿರ್ವಹಣೆ ವೃತ್ತಿಗಾರರು ಮತ್ತು ವಿದ್ವಾಂಸರ ಒಂದು ಕಾರ್ಯನಿರತ ಗುಂಪಿನ ಸಭೆಕರೆದ. ವಿಷಯದ ಕುರಿತಾದ ಸಾಹಿತ್ಯದ ಒಂದು ಬೃಹತ್‌ ಶ್ರೇಣಿಯಲ್ಲೆಲ್ಲೂ ಇಲ್ಲದ “ತುರ್ತುಸ್ಥಿತಿ ನಿರ್ವಹಣೆಯ ತತ್ತ್ವಗಳಿಗೆ” ಉಲ್ಲೇಖಿಸಲ್ಪಟ್ಟ ಹಲವಾರು ಪುಸ್ತಕಗಳು, ಲೇಖನಗಳು ಮತ್ತು ಪ್ರೌಢಪ್ರಬಂಧಗಳು, ಈ ತತ್ತ್ವಗಳು ಏನಾಗಿದ್ದವೋ ಅದರ ಒಂದು ಸಮ್ಮತಿಸಲ್ಪಟ್ಟ ಅರ್ಥ ನಿರೂಪಣೆಯಾಗಿದ್ದವು ಎಂಬ ಅರಿವಿನಿಂದ ಈ ಯೋಜನೆಯು ಉತ್ತೇಜಿಸಲ್ಪಟ್ಟಿತ್ತು. ತುರ್ತುಸ್ಥಿತಿ ನಿರ್ವಹಣೆಯ ಸಿದ್ಧಾಂತವೊಂದರ ಅಭಿವೃದ್ಧಿಗೆ ಮಾರ್ಗದರ್ಶನ ನೀಡಲು ಬಳಸಲಾಗುವ ಎಂಟು ತತ್ತ್ವಗಳ ಕುರಿತಾಗಿ ಈ ಗುಂಪು ಸಮ್ಮತಿಸಿತು. ಕೆಳಗೆ ನೀಡಲಾಗಿರುವ ಸಾರಾಂಶವು ಈ ಎಂಟು ತತ್ತ್ವಗಳನ್ನು ಪಟ್ಟಿಮಾಡುತ್ತದೆ ಮತ್ತು ಪ್ರತಿಯೊಂದರ ಒಂದು ಸಂಕ್ಷಿಪ್ತ ವಿವರಣೆಯನ್ನು ಒದಗಿಸುತ್ತದೆ.
ತತ್ತ್ವಗಳು: ತುರ್ತುಸ್ಥಿತಿ ನಿರ್ವಹಣೆಯು ಹೀಗಿರಬೇಕಾಗುತ್ತದೆ:
ಈ ತತ್ತ್ವಗಳ ಒಂದು ಸಂಪೂರ್ಣವಾದ ವಿವರಣೆಯನ್ನು ತುರ್ತುಸ್ಥಿತಿ ನಿರ್ವಹಣೆಯ ತತ್ತ್ವಗಳಲ್ಲಿ ಕಾಣಬಹುದು
ಉಪಕರಣಗಳು
ಇತ್ತೀಚಿನ ವರ್ಷಗಳಲ್ಲಿ ತುರ್ತುಸ್ಥಿತಿ ನಿರ್ವಹಣೆಯ ನಿರಂತರತೆ ಲಕ್ಷಣವು ತುರ್ತುಸ್ಥಿತಿ ನಿರ್ವಹಣೆಯ ಮಾಹಿತಿ ವ್ಯವಸ್ಥೆಗಳು (ಮ್ಯಾನೇಜ್‌ಮೆಂಟ್‌ ಇನ್ಫರ್ಮೇಷನ್‌ ಸಿಸ್ಟಮ್ಸ್‌-EMIS) ಎಂಬ ಒಂದು ಹೊಸ ಪರಿಕಲ್ಪನೆಯನ್ನು ರೂಪಿಸಿದೆ. ತುರ್ತುಸ್ಥಿತಿ ನಿರ್ವಹಣೆಯ ಮಧ್ಯಸ್ಥಗಾರರ ನಡುವಿನ ನಿರಂತರತೆ ಮತ್ತು ಅಂತರ-ಚಾಲನಸಾಧ್ಯತೆಗೆ ಸಂಬಂಧಿಸಿದಂತೆ, ತುರ್ತುಸ್ಥಿತಿ ನಿರ್ವಹಣಾ ಪ್ರಕ್ರಿಯೆಯನ್ನು EMIS ಬೆಂಬಲಿಸುತ್ತದೆ; ಸರ್ಕಾರಿ ಮತ್ತು ಸರ್ಕಾರೇತರ ತೊಡಗಿಸಿಕೊಳ್ಳುವಿಕೆಯ ಎಲ್ಲಾ ಮಟ್ಟಗಳಲ್ಲಿ ತುರ್ತುಸ್ಥಿತಿ ಯೋಜನೆಗಳನ್ನು ಸಂಯೋಜಿಸುವ ಮೂಲಸೌಕರ್ಯವೊಂದನ್ನು ಒದಗಿಸುವ ಮೂಲಕ ಹಾಗೂ ತುರ್ತುಸ್ಥಿತಿಗಳ ಎಲ್ಲಾ ನಾಲ್ಕು ಹಂತಗಳಿಗೆ ಮೀಸಲಾಗಿರುವ ಎಲ್ಲಾ ಸಂಬಂಧಿತ ಸಂಪನ್ಮೂಲಗಳ (ಮಾನವ ಮತ್ತು ಇತರ ಸಂಪನ್ಮೂಲಗಳನ್ನೂ ಒಳಗೊಂಡಂತೆ) ನಿರ್ವಹಣೆಯನ್ನು ಬಳಸಿಕೊಳ್ಳುವ ಮೂಲಕ ಅದು ಸದರಿ ಪ್ರಕ್ರಿಯೆಯನ್ನು ಬೆಂಬಲಿಸುತ್ತದೆ. ಆರೋಗ್ಯ-ಪಾಲನೆಯ ಕ್ಷೇತ್ರದಲ್ಲಿ ಆಸ್ಪತ್ರೆಗಳು HICSನ್ನು (ಹಾಸ್ಪಿಟಲ್‌ ಇನ್ಸಿಡೆಂಟ್‌ ಕಮ್ಯಾಂಡ್‌ ಸಿಸ್ಟಮ್‌) ಬಳಸಿಕೊಳ್ಳುತ್ತವೆ; ಈ ವ್ಯವಸ್ಥೆಯು ಒಂದು ಸ್ಪಷ್ಟವಾಗಿ ವ್ಯಾಖ್ಯಾನಿಸಲ್ಪಟ್ಟ ಆದೇಶ ಸರಣಿಯೊಂದರಲ್ಲಿ, ಪ್ರತಿಯೊಂದು ವಿಭಾಗಕ್ಕೆ ಮೀಸಲಾದ ಹೊಣೆಗಾರಿಕೆಗಳ ಗುಚ್ಛದೊಂದಿಗೆ ರಚನೆ ಮತ್ತು ಸಂಘಟನೆಯನ್ನು ಒದಗಿಸುತ್ತದೆ.
ಇತರ ವೃತ್ತಿಗಳ ವ್ಯಾಪ್ತಿಯೊಳಗೆ
ತುರ್ತುಸ್ಥಿತಿ ನಿರ್ವಹಣೆಯ (ವಿಪತ್ತು ಸನ್ನದ್ಧತೆ) ಕ್ಷೇತ್ರವು ಬೆಳೆಯುತ್ತಾ ಹೋದಂತೆ, ವೈವಿಧ್ಯಮಯ ಹಿನ್ನೆಲೆಗಳಿಗೆ ಸೇರಿದ ವೃತ್ತಿಗಾರರು ಇದಕ್ಕೆ ಹೆಚ್ಚಿನ ಸಂಖ್ಯೆಯಲ್ಲಿ ಸೇರ್ಪಡೆಗೊಳ್ಳುತ್ತಿದ್ದಾರೆ. ಸ್ಮರಣ-ಸಂಗ್ರಹಣಾ ಸಂಸ್ಥೆಗಳಿಗೆ (ಉದಾಹರಣೆಗೆ, ವಸ್ತುಸಂಗ್ರಹಾಲಯಗಳು, ಐತಿಹಾಸಿಕ ಸಂಘಗಳು, ಗ್ರಂಥಾಲಯಗಳು, ಮತ್ತು ದಫ್ತರಖಾನೆಗಳು) ಸೇರಿದ ವೃತ್ತಿಪರರು ತಮ್ಮ ಸಂಗ್ರಹಗಳಲ್ಲಿ ಸೇರಿರುವ ವಸ್ತುಗಳು ಮತ್ತು ದಾಖಲೆಗಳ ನಿಗಾವಣೆಯನ್ನು ನೋಡಿಕೊಳ್ಳುವ ಮೂಲಕ, ಸಾಂಸ್ಕೃತಿಕ ಪರಂಪರೆಯನ್ನು ಸಂರಕ್ಷಿಸುವುದಕ್ಕೆ ಸಮರ್ಪಿಸಿಕೊಂಡಿರುತ್ತಾರೆ. ಇದು 2001ರಲ್ಲಿ ಆದ ಸೆಪ್ಟೆಂಬರ್‌ 11 ದಾಳಿಗಳು, 2005ರಲ್ಲಿನ ಚಂಡಮಾರುತಗಳು, ಹಾಗೂ ಕಲೋನ್‌ ದಫ್ತರಖಾನೆಗಳ ಕುಸಿತವನ್ನು ಅನುಸರಿಸಿಕೊಂಡು ಹೆಚ್ಚಿಸಿಕೊಂಡ ಅರಿವಿನ ಒಂದು ಪರಿಣಾಮವಾಗಿ, ಈ ಕ್ಷೇತ್ರದಲ್ಲಿ ವರ್ಧಿಸುತ್ತಿರುವ ಒಂದು ಪ್ರಮುಖ ಅಂಗಭಾಗವಾಗಿದೆ.
ಮೌಲ್ಯಯುತ ದಾಖಲೆಗಳ ಒಂದು ಯಶಸ್ವೀ ಪುನರ್ವಶಕ್ಕೆ ಸಂಬಂಧಿಸಿದ ಸದವಕಾಶವನ್ನು ಹೆಚ್ಚಿಸುವ ಸಲುವಾಗಿ, ಒಂದು ಸುಸ್ಥಾಪಿತವಾದ ಮತ್ತು ಆಳವಾಗಿ ಪರೀಕ್ಷಿಸಲ್ಪಟ್ಟ ಯೋಜನೆಯನ್ನು ಅಭಿವೃದ್ಧಿಪಡಿಸಬೇಕಾಗುತ್ತದೆ. ಈ ಯೋಜನೆಯು ಅತಿಯೆನ್ನಿಸುವಷ್ಟು ಸಂಕೀರ್ಣವಾಗಿರಬಾರದು, ಬದಲಿಗೆ ಪ್ರತಿಕ್ರಿಯೆ ಮತ್ತು ಪುನರ್ವಶಕ್ಕೆ ನೆರವು ನೀಡುವ ಸಲುವಾಗಿ ಸರಳತೆಗೆ ಒತ್ತು ನೀಡುವಂತಿರಬೇಕು. ಸರಳತೆಯ ಒಂದು ಉದಾಹರಣೆಯಾಗಿ, ಪ್ರತಿಕ್ರಿಯೆ ಮತ್ತು ಪುನರ್ವಶದ ಹಂತದಲ್ಲಿ ನಿರ್ವಹಿಸುವ ನಿಯೋಜಿತ ಕಾರ್ಯಗಳು, ಸಾಮಾನ್ಯ ಸ್ಥಿತಿಗತಿಗಳ ಅಡಿಯಲ್ಲಿ ಅವರು ಅವನ್ನು ನಿರ್ವಹಿಸುವ ರೀತಿಯಲ್ಲಿಯೇ ಇರಬೇಕು. ಸಿಂಪರಿಕಗಳ ಅಳವಡಿಕೆಯಂಥ ತಗ್ಗಿಸುವಿಕೆ ಕಾರ್ಯತಂತ್ರಗಳೂ ಸಹ ಸಂಸ್ಥೆಯೊಳಗೆ ಸೇರಿರಬೇಕು. ಓರ್ವ ಅನುಭವಿ ಅಧ್ಯಕ್ಷನ ನೇತೃತ್ವವನ್ನು ಹೊಂದಿರುವ ಸುಸಂಘಟಿತ ಸಮಿತಿಯೊಂದರ ಸಹಕಾರವು ಈ ನಿಯೋಜಿತ ಕಾರ್ಯಕ್ಕೆ ಬೇಕಾಗುತ್ತದೆ. ಅಪಾಯವನ್ನು ತಗ್ಗಿಸಿ ಪುನರ್ವಶವನ್ನು ಹೆಚ್ಚಿಸಲೆಂದು ಆಚರಣೆಯಲ್ಲಿರುವ ಸಾಧನಗಳು ಮತ್ತು ಸಂಪನ್ಮೂಲಗಳೊಂದಿಗೆ ವ್ಯಕ್ತಿಗಳನ್ನು ಸದ್ಯೋಚಿತವಾಗಿ ಇರಿಸುವ ಸಲುವಾಗಿ, ವೃತ್ತಿಪರ ಸಂಘಗಳು ನಿಯತವಾದ ಕಾರ್ಯಾಗಾರಗಳ ಕಾರ್ಯಯೋಜನೆಯನ್ನು ಸಿದ್ಧಪಡಿಸುತ್ತವೆ ಮತ್ತು ವಾರ್ಷಿಕ ಸಮಾವೇಶಗಳಲ್ಲಿ ಗಮನದ ಸಭೆಗಳನ್ನು ಹಮ್ಮಿಕೊಳ್ಳುತ್ತವೆ.
ಉಪಕರಣಗಳು
ವೃತ್ತಿಪರ ಸಂಘಗಳು ಮತ್ತು ಸಾಂಸ್ಕೃತಿಕ ಪರಂಪರೆಯ ಸಂಸ್ಥೆಗಳ ಜಂಟಿ ಪ್ರಯತ್ನಗಳು, ವಿಪತ್ತು ಮತ್ತು ಪುನರ್ವಶದ ಯೋಜನೆಗಳಲ್ಲಿ ವೃತ್ತಿಪರರು ಸಜ್ಜುಗೊಳ್ಳುವುದಕ್ಕೆ ನೆರವಾಗುವ ಒಂದು ವೈವಿಧ್ಯಮಯವಾದ ವಿಭಿನ್ನ ಸಾಧನಗಳ ಅಭಿವೃದ್ಧಿಗೆ ಕಾರಣವಾಗಿವೆ. ಅನೇಕ ನಿದರ್ಶನಗಳಲ್ಲಿ, ಬಾಹ್ಯ ಬಳಕೆದಾರರಿಗೆ ಈ ಸಾಧನಗಳು ಲಭ್ಯವಾಗುವಂತೆ ಮಾಡಲಾಗುತ್ತದೆ. ಅಸ್ತಿತ್ವದಲ್ಲಿರುವ ಸಂಘಟನೆಗಳಿಂದ ಸೃಷ್ಟಿಸಲ್ಪಡುವ ಯೋಜನಾ ಮಾದರಿಗಳೂ ಸಹ ವೆಬ್‌ಸೈಟುಗಳಲ್ಲಿ ಆಗಾಗ ಲಭ್ಯವಿರುತ್ತವೆ; ಒಂದು ವಿಪತ್ತು ಯೋಜನೆಯನ್ನು ಸಜ್ಜುಗೊಳಿಸುವ ಅಥವಾ ಅಸ್ತಿತ್ವದಲ್ಲಿರುವ ಯೋಜನೆಯೊಂದನ್ನು ಪರಿಷ್ಕರಿಸುವ ಯಾವುದೇ ಸಮಿತಿ ಅಥವಾ ಗುಂಪಿಗೆ ಈ ಮಾದರಿಗಳು ಪ್ರಯೋಜನಕಾರಿಯಾಗಿರಬಹುದು. ತಮ್ಮದೇ ಆದ ನಿರ್ದಿಷ್ಟ ಅಗತ್ಯಗಳನ್ನು ಪೂರೈಸುವ ಯೋಜನೆಗಳು ಮತ್ತು ಸಾಧನಗಳನ್ನು ಪ್ರತಿಯೊಂದು ಸಂಸ್ಥೆಯು ಸೂತ್ರೀರಿಸಬೇಕಾದ ಅಗತ್ಯವಿರುವ ಸಂದರ್ಭದಲ್ಲೇ, ಯೋಜಿಸುವಿಕೆಯ ಪ್ರಕ್ರಿಯೆಯಲ್ಲಿ ಉಪಯುಕ್ತ ಆರಂಭದ ತಾಣಗಳಾಗಿ ಹೊರಹೊಮ್ಮುವ ಇಂಥ ಸಾಧನಗಳ ಒಂದಷ್ಟು ಉದಾಹರಣೆಗಳನ್ನೂ ಇಲ್ಲಿ ಕಾಣಬಹುದು. ಇವನ್ನು ಬಾಹ್ಯ ಕೊಂಡಿಗಳ ವಿಭಾಗದಲ್ಲಿ ಸೇರಿಸಲಾಗಿದೆ.
2009ರಲ್ಲಿ, US ಏಜೆನ್ಸಿ ಫಾರ್‌ ಇಂಟರ್‌ನ್ಯಾಷನಲ್‌ ಡೆವಲಪ್‌ಮೆಂಟ್‌ ಎಂಬ ಸಂಸ್ಥೆಯು, ವಿಪತ್ತುಗಳಿಂದ ಪ್ರಭಾವಿಸಲ್ಪಟ್ಟ ಸಮುದಾಯಗಳನ್ನು ಅಂದಾಜಿಸುವುದಕ್ಕೆ ಸಂಬಂಧಿಸಿದಂತೆ ಒಂದು ವೆಬ್‌-ಆಧಾರಿತ ಸಾಧನವನ್ನು ಸೃಷ್ಟಿಸಿತು. ಪಾಪ್ಯುಲೇಷನ್‌ ಎಕ್ಸ್‌ಪ್ಲೋರರ್‌ ಎಂದು ಕರೆಯಲ್ಪಡುವ ಈ ಸಾಧನವು ಓಕ್‌ ರಿಡ್ಜ್‌ ನ್ಯಾಷನಲ್‌ ಲ್ಯಾಬರೇಟರಿ ವತಿಯಿಂದ ಅಭಿವೃದ್ಧಿಪಡಿಸಲ್ಪಟ್ಟ ಭೂವೀಕ್ಷಣೆಯ ಸಮುದಾಯದ ದತ್ತಾಂಶವನ್ನು ಬಳಸಿಕೊಳ್ಳುತ್ತದೆ; ಪ್ರಪಂಚದಲ್ಲಿನ ಎಲ್ಲಾ ದೇಶಗಳಿಗೆ ಸಂಬಂಧಿಸಿದಂತೆ 1 ಕಿ.ಮೀ.2ನಷ್ಟಿರುವ ಒಂದು ಪ್ರಮಾಣದಲ್ಲಿ ಸಮುದಾಯವನ್ನು ವಿತರಿಸುವುದು ಇದರ ವಿಶಿಷ್ಟತೆಯಾಗಿದೆ. ಆಹಾರದ ಅಭದ್ರತೆಗೆ ಈಡಾಗುವ ಮತ್ತು ಅದರಿಂದ ಪ್ರಭಾವಿಸಲ್ಪಟ್ಟ ಸಮುದಾಯಗಳನ್ನು ಅಂದಾಜಿಸುವ ಸಲುವಾಗಿ USAIDನ FEWS NETನಿಂದ ಬಳಸಲ್ಪಡುವ ಈ ಪಾಪ್ಯುಲೇಷನ್‌ ಎಕ್ಸ್‌ಪ್ಲೋರರ್‌ ಈಗ ಜನಪ್ರಿಯತೆಯನ್ನು ಗಳಿಸುತ್ತಿದ್ದು, ತುರ್ತುಸ್ಥಿತಿ ವಿಶ್ಲೇಷಣೆ ಮತ್ತು ಪ್ರತಿಕ್ರಿಯಾ ಕ್ರಮಗಳ ಒಂದು ಶ್ರೇಣಿಯಲ್ಲಿ ವ್ಯಾಪಕವಾಗಿ ಬಳಕೆಯಲ್ಲಿದೆ; 2009ರಲ್ಲಿ ಪೆಸಿಫಿಕ್‌ ಸಾಗರದ ವಲಯದಲ್ಲಿ ಕಂಡುಬಂದ ಒಂದು ಸುನಾಮಿ ಘಟನೆ ಹಾಗೂ ಮಧ್ಯ ಅಮೆರಿಕಾದಲ್ಲಿ ಕಂಡುಬಂದ ಪ್ರವಾಹಗಳಿಂದ ಪ್ರಭಾವಿಸಲ್ಪಟ್ಟ ಸಮುದಾಯಗಳ ಅಂದಾಜಿಸುವಿಕೆಯೂ ಇದರಲ್ಲಿ ಸೇರಿದೆ.
ತುರ್ತುಸ್ಥಿತಿ ಪ್ರತಿಕ್ರಿಯೆಯಲ್ಲಿ ಸಹಭಾಗಿತ್ವವನ್ನು ಪರ್ಯಾಲೋಚಿಸುತ್ತಿರುವ ಪಶುವೈದ್ಯರಿಗೆ ಸಂಬಂಧಿಸಿದಂತೆ 2007ರಲ್ಲಿ ಜರ್ನಲ್‌ ಆಫ್‌ ದಿ ಅಮೆರಿಕನ್‌ ವೆಟರ್ನರಿ ಮೆಡಿಕಲ್‌ ಅಸೋಸಿಯೇಷನ್‌ನಲ್ಲಿ ಒಂದು ತಾಳೆಪಟ್ಟಿಯು ಪ್ರಕಟಿಸಲ್ಪಟ್ಟಿತು; ತುರ್ತುಸ್ಥಿತಿಯೊಂದರ ಸಂದರ್ಭದಲ್ಲಿ ನೆರವಾಗಿ ನಿಲ್ಲುವುದಕ್ಕೆ ಮುಂಚಿತವಾಗಿ ಓರ್ವ ವೃತ್ತಿಪರನು ತನ್ನನ್ನು ತಾನು ಕೇಳಿಕೊಳ್ಳಬೇಕಾದ, ಎರಡು ವಿಭಾಗಗಳಲ್ಲಿರುವ ಪ್ರಶ್ನೆಗಳನ್ನು ಇದು ಹೊಂದಿತ್ತು: ಸಹಭಾಗಿತ್ವಕ್ಕೆ ಸಂಬಂಧಿಸಿದಂತಿರುವ ಪರಿಪೂರ್ಣ ಅವಶ್ಯಕತೆಗಳು: ಭಾಗವಹಿಸುವುದನ್ನು ನಾನು ಆರಿಸಿಕೊಂಡಿದ್ದೇನೆಯೇ?, ನಾನು ICS ತರಬೇತಿಯನ್ನು ತೆಗೆದುಕೊಂಡಿದ್ದೇನೆಯೇ?, ಅಗತ್ಯವಿರುವ ಇತರ ಹಿನ್ನೆಲೆ ಶಿಕ್ಷಣ ಕ್ರಮಗಳನ್ನು ನಾನು ಪಡೆದುಕೊಂಡಿದ್ದೇನೆಯೇ?, ಇದನ್ನು ಕಾರ್ಯರೂಪಕ್ಕೆ ತರುವುದಕ್ಕಾಗಿ ನಾನು ವ್ಯವಸ್ಥೆಗಳನ್ನು ಮಾಡಿಕೊಂಡಿದ್ದೇನೆಯೇ?, ನನ್ನ ಕುಟುಂಬದೊಂದಿಗೆ ನಾನು ವ್ಯವಸ್ಥೆಗಳನ್ನು ಮಾಡಿಕೊಂಡಿದ್ದೇನೆಯೇ?
ಘಟನೆಯ ಸಹಭಾಗಿತ್ವ: ಭಾಗವಹಿಸಲೆಂದು ನಾನು ಆಹ್ವಾನಿಸಲ್ಪಟ್ಟಿದ್ದೇನೆಯೇ?, ಸದರಿ ಧ್ಯೇಯಕ್ಕೆ ಸಂಬಂಧಿಸಿದಂತೆ ನನ್ನ ಕುಶಲತೆಯು ಹೊಂದಿಕೊಳ್ಳುತ್ತದೆಯೇ?, ಕುಶಲತೆಗಳನ್ನು ಚುರುಕುಗೊಳಿಸಿಕೊಳ್ಳುವ ಸಲುವಾಗಿರುವ ತರಬೇತಿಗೆ ನನಗೆ ಸಕಾಲದಲ್ಲಿ ಪ್ರವೇಶಲಭ್ಯತೆಯಿದೆಯೇ ಅಥವಾ ಅಗತ್ಯವಿರುವ ಹೊಸ ಕುಶಲತೆಗಳನ್ನು ನಾನು ಪಡೆದುಕೊಳ್ಳಬಲ್ಲೆನೇ?, ಇದೊಂದು ಸ್ವಾವಲಂಬನೆಯ ಧ್ಯೇಯಯಾಗಿದೆಯೇ?, ಮೂರರಿಂದ ಐದು ದಿನಗಳವರೆಗಿನ ಸ್ವಾವಲಂಬನೆಗೆ ಸಂಬಂಧಿಸಿದಂತೆ ಅಗತ್ಯವಾಗಿರುವ ಪೂರೈಕೆಗಳನ್ನು ನಾನು ಹೊಂದಿದ್ದೇನೆಯೇ?
ಈ ತಾಳೆಪಟ್ಟಿಯು ಪಶುವೈದ್ಯರಿಗಾಗಿ ಬರೆಯಲ್ಪಟ್ಟಿರುವುದು ಮಾತ್ರವಲ್ಲದೇ, ತುರ್ತುಸ್ಥಿತಿಯೊಂದರ ಸಂದರ್ಭದಲ್ಲಿ ನೆರವಾಗುವುದಕ್ಕೆ ಮುಂಚಿತವಾಗಿ ಯಾವುದೇ ವೃತ್ತಿಪರನು ಪರಿಗಣಿಸಬೇಕಾದ ಅಗತ್ಯಗಳಿಗೆ ಅನ್ವಯವಾಗುತ್ತದೆ.
ಇಂಟರ್‌‌ನ್ಯಾಷನಲ್‌ ಅಸೋಸಿಯೇಷನ್‌ ಆಫ್‌ ಎಮರ್ಜೆನ್ಸಿ ಮ್ಯಾನೇಜರ್ಸ್‌
ಇಂಟರ್‌‌ನ್ಯಾಷನಲ್‌ ಅಸೋಸಿಯೇಷನ್‌ ಆಫ್‌ ಎಮರ್ಜೆನ್ಸಿ ಮ್ಯಾನೇಜರ್ಸ್‌ (IAEM) ಎಂಬುದು ಲಾಭಗಳಿಕೆಯ-ಉದ್ದೇಶವಿಲ್ಲದ ಒಂದು ಶೈಕ್ಷಣಿಕ ಸಂಘಟನೆಯಾಗಿದ್ದು, ತುರ್ತುಸ್ಥಿತಿಗಳು ಮತ್ತು ವಿಪತ್ತುಗಳ ಸಂದರ್ಭದಲ್ಲಿ ಜೀವಗಳನ್ನು ಉಳಿಸುವ ಹಾಗೂ ಆಸ್ತಿಯನ್ನು ಸಂರಕ್ಷಿಸುವ ಗುರಿಗಳನ್ನು ಪ್ರವರ್ತಿಸುವುದಕ್ಕೆ ಇದು ತನ್ನನ್ನು ಸಮರ್ಪಿಸಿಕೊಂಡಿದೆ. ಮಾಹಿತಿ, ಜಾಲಬಂಧಕಾರ್ಯ ಮತ್ತು ವೃತ್ತಿಪರ ಅವಕಾಶಗಳನ್ನು ಒದಗಿಸುವ ಮೂಲಕ ತನ್ನ ಸದಸ್ಯರಿಗೆ ಸೇವೆ ಸಲ್ಲಿಸುವುದು, ಹಾಗೂ ತುರ್ತುಸ್ಥಿತಿ ನಿರ್ವಹಣಾ ವೃತ್ತಿಯನ್ನು ಪ್ರಗತಿಪಥದತ್ತ ಕೊಂಡೊಯ್ಯುವುದು IAEMನ ಧ್ಯೇಯವಾಗಿದೆ.
ಪ್ರಸಕ್ತವಾಗಿ ಇದು ವಿಶ್ವಾದ್ಯಂತ ಏಳು ಪರಿಷತ್ತುಗಳನ್ನು ಹೊಂದಿದೆ. ಅವುಗಳೆಂದರೆ: ಏಷ್ಯಾ, ಕೆನಡಾ, ಯುರೋಪ, ಅಂತರರಾಷ್ಟ್ರೀಯ, ಓಷನಿಯಾ, ವಿದ್ಯಾರ್ಥಿ ಮತ್ತು USA